text:
Awerɛhow mu su ne ayeyi dwom
1Me Nyankopɔn, me Nyankopɔn, adɛn nti na woagyaw me? Masu mmɔborɔsu repɛ mmoa, nanso ennu. 2 Mefrɛ wo awia, me Nyankopɔn, nanso wunnye me so. Mefrɛ wo anadwo, nanso minnya home. 3 Nanso wɔasi wo hene sɛ ɔkronkronni a Israel kamfo wo. 4 Yɛn nenanom de wɔn ho too wo so; wɔde wɔn ho too wo so, na wugyee wɔn nkwa. 5 Wɔfrɛɛ wo, na wɔnam so fii amane mu. Wɔde wɔn ho too wo so, na woanni wɔn huammɔ.
6 Mprempren, menyɛ onipa bio. Meyɛ osunson a wommu no na obiara tiatia ne so. 7 Obiara a ohu me di me ho fɛw. Wɔtwe wɔn tɛkrɛma wosow wɔn ti. 8 Wɔka se, “Wode wo ho too Awurade so na adɛn nti na onnye wo nkwa? Sɛ Awurade pɛ w’asɛm a, adɛn nti na ɔmmoa wo?”
9 Wo na wode me fi m’awo mu bae dwoodwoo. Na meyɛ akokoaa no, wo na wohwɛɛ me so. 10 Efi bere a wɔwoo me na mede me ho metoo wo so, na woyɛ me Nyankopɔn daa. 11 Ntew wo ho mfi me ho! Amane abɛn, na ɔboafo nni baabi.
12 M’atamfo atwa me ho ahyia sɛ anantwinini. Wɔatwa me ho ahyia te sɛ anantwinini a wɔn ho yɛ hu a wofi Basan. 13 Wobuebue wɔn anom te sɛ agyata a wɔrepɔ so retetew me. 14 M’ahoɔden asa; asa te sɛ nsu a wɔahwie agu fam. Me nnompe ahodwow. Me koma ayɛ sɛ nku a anan. 15 Me menewa mu ayow te sɛ mfutuma. Na me tɛkrɛma tare m’anom. Woagyaw me sɛ minwu wɔ mfutuma mu. 16 Nnebɔneyɛfo atwa me ho ahyia; wɔte sɛ akramankuw a wɔaka me ahyɛ wɔn ntam. Wɔkeka me nsa ne me nan. 17 Me nnompe nyinaa apuepue. M’atamfo hwɛ me haa. 18 Wɔbɔ me ntade so ntonto kyekyɛ ma wɔn ho.
19 O Awurade, ntew wo ho mfi me ho! Bra ntɛm begye me nkwa! 20 Gye me fi nkrante ano; gye me nkwa fi saa akraman yi mu. 21 Gye me nkwa fi saa agyata yi mu. Minni mmoa biara wɔ saa anantwinini yi mu.
22 Mɛka nea woayɛ akyerɛ me nkurɔfo. Mɛkamfo wo wɔ wɔn aguabɔ ase. 23 “Monkamfo no, mo a moyɛ Awurade asomfo! Munni no ni, mo a moyɛ Yakob asefo! Monsom no, mo Israelfo! 24 Ɔnto ohiani anaa ɔmanehunufo agyaagyaamu. Onnyaw wɔn hɔ na mmom sɛ wɔfrɛ no a, ogye wɔn so.”
25 Bagua no nyinaa anim na mɛkamfo wo wɔ nea woayɛ ama me no ho. Wɔn a wɔsom wo no anim na mɛbɔ afɔre a mahyɛ ho bɔ no. 26 Ahiafo bedi dodow biara a wɔpɛ. Wɔn a wɔba Awurade nkyɛn no bɛkamfo no. Wɔbɛkɔ so daa daa. 27 Aman nyinaa bɛkae Awurade. Wɔn a wɔwɔ wiase afanan nyinaa bɛkɔ ne nkyɛn akɔsom no.
28 Awurade yɛ ɔhene, na odi aman nyinaa so. 29 Ahantanfo nyinaa bɛkotow no. Adasamma nyinaa bɛkotow no. 30 Nkyirimma nyinaa bɛsom no. Nnipa bɛka Awurade ho asɛm akyerɛ nkyirimma. 31 Wɔbɛka akyerɛ wɔn a wonnya nwoo wɔn no se, “Awurade gyee ne nkurɔfo nkwa.”


c: text/html

text:
Adesua 71: Onyankopɔn Hyɛ Paradise ho Bɔ
SAA mfonini yi betumi ayɛ te sɛ paradise a Onyankopɔn de kyerɛɛ ne diyifo Yesaia no. Yona akyi bere tiaa bi na Yesaia bae.
Paradise kyerɛ “turo” anaa “anigyebea.” So ɛkae wo biribi a yɛahu wɔ nhoma yi mu dedaw anaa? Ɛte sɛ turo fɛfɛ a Yehowa Nyankopɔn yɛ maa Adam ne Hawa no, ɛnte saa anaa? Nanso so asase nyinaa bɛdan paradise da bi?
Yehowa ka kyerɛɛ ne diyifo Yesaia sɛ ɔnkyerɛw paradise foforo a ɛreba ama Onyankopɔn nkurɔfo ho asɛm. Ɔkae sɛ: ‘Habɔdɔm ne oguan bɛtra asomdwoe mu. Nantwi mma ne gyata mma bɛbom adidi, na mmofra nketewa ahwɛ wɔn so. Sɛ abofra di ɔwɔ a n’ano wɔ bɔre ho agoru mpo a, ɔrenyɛ no hwee.’
Nnipa pii bɛka sɛ: ‘Eyi rentumi mma da. Ɔhaw wɔ asase so bere nyinaa, na ɛbɛkɔ so ara.’ Nanso dwen ho hwɛ: Ofie bɛn na Onyankopɔn de maa Adam ne Hawa?
Onyankopɔn de Adam ne Hawa traa paradise. Esiane sɛ wɔantie Onyankopɔn nti na wɔn fie fɛfɛ no bɔɔ wɔn, wɔbɔɔ akwakoraa ne aberewa na wowui. Onyankopɔn ahyɛ bɔ sɛ ɔbɛsan de nneɛma a efii Adam ne Hawa nsa no ama nnipa a wɔdɔ no.
Paradise foforo a ɛreba no mu no hwee renhaw adwene anaasɛ ɛnsɛe ade. Asomdwoe a edi mu bɛba. Nnipa nyinaa benya ahoɔden ne anigye. Ɛbɛyɛ sɛnea na Onyankopɔn pɛ sɛ ɛyɛ fi mfiase no. Nanso akyiri yi yebesua ɔkwan a Onyankopɔn nam so de eyi bɛba.
Yesaia 11:6-9; Adiyisɛm 21:3, 4.
Nsɛmmisa
- Ná hena ne Yesaia, ɔtraa ase bere bɛn, na dɛn na Yehowa de kyerɛɛ no?
- Dɛn na asɛm “paradise” no kyerɛ, na dɛn na ɛkae wo?
- Dɛn na Yehowa ka kyerɛɛ Yesaia sɛ ɔnkyerɛw mfa Paradise foforo no ho?
- Ɛyɛɛ dɛn na Adam ne Hawa fie fɛfɛ no bɔɔ wɔn?
- Dɛn na Yehowa de ahyɛ wɔn a wɔdɔ no no bɔ?
Nsɛmmisa foforo
- Kenkan Yesaia 11:6-9.
Ɔkwan bɛn so na Onyankopɔn Asɛm da asomdwoe a ɛbɛtra nnipa ne mmoa ntam wɔ wiase foforo no mu no adi? (Dw. 148:10, 13; Yes. 65:25; Hes. 34:25)
Honhom fam mmamu bɛn na Yesaia nsɛm no renya wɔ Yehowa nkurɔfo mu nnɛ? (Rom. 12:2; Efe. 4:23, 24)
Hena na ɛsɛ sɛ yɛde nsakrae a nnipa reyɛ wɔ wɔn suban mu nnɛ ne nea wɔbɛyɛ wɔ wiase foforo no mu no ho nkamfo ma? (Yes. 48:17, 18; Gal. 5:22, 23; Filip. 4:7)
- Kenkan Adiyisɛm 21:3, 4.
Ɔkwan bɛn so na Kyerɛwnsɛm no da no adi sɛ Onyankopɔn ne adesamma bɛtra wɔ sɛnkyerɛnne kwan so, na ɛnyɛ sɛ ɔne wɔn bɛtra nipaduam wɔ asase so? (Lev. 26:11, 12; 2 Be. 6:18; Yes. 66:1; Adi. 21:2, 3, 22-24)
Nusu ne yaw bɛn na wobeyi afi hɔ? (Luka 8:49-52; Rom. 8:21, 22; Adi. 21:4)

robotstxt: allowed

filter: keep


text:
TETE WƆ BI KA
“Ɔkwan Biara Nni Hɔ a Ɛyɛ Mmonkyimmɔnka Anaa Ɛware Dodoodo”
MARCH 26, 1937 no, mmarima baanu bi a wɔatwa kwan abrɛ de nkakrankakra de wɔn kar a ɛho abɔ mfutuma kopuee Sydney, Australia. Wofii Sydney kurow no mu no, na adi afe baako. Wɔn akwantu no ma wotwaa kwan bɛboro akwansin 12,000 (kilomita 19,300) faa Australia amantam a ɛwɔ akyirikyiri paa na ɛhɔ yɛ mmonkyimmɔnka no mu. Ɛnyɛ sɛ saa mmarima no kokyinkyin hwehwɛɛ nneɛma a ɛwɔ asase no so. Mmom no, na wɔka akwampaefo bebree a wɔyɛ nsi a na wɔasi wɔn bo sɛ wobekyinkyin aka Onyankopɔn Ahenni ho asɛmpa no akyerɛ nkurɔfo a wɔte nkuraase a ɛwɔ akyirikyiri wɔ Australia no ho. Wɔfrɛ saa mmarima baanu no Arthur Willis ne Bill Newlands.
Ɛde besi afe 1920 mfe no awiei mu hɔ no, na nkurow akɛse ne nketewa a ɛdeda mpoano no mu paa na Bible Asuafo * kakraa bi a wɔwɔ Australia no ka asɛmpa no. Nanso, na asase kesee a ne kɛse bɛboro Ghana mpɛn 20 da ɔman no mfinimfini fam a nnipa a wɔwɔ hɔ nnɔɔso. Ná anuanom nim paa sɛ, ɛsɛ sɛ Yesu akyidifo di ne ho adanse ‘de kɔ asase ano nohoa,’ na na Australia nkuraase a ɛwɔ akyirikyiri no nso ka ho. (Aso. 1:8) Nanso, na anuanom bɛyɛ dɛn ayɛ adwuma kɛse a ɛte saa? Esiane sɛ na wɔwɔ gyidi paa sɛ Yehowa behyira wɔn mmɔdenbɔ so nti, wosii wɔn bo sɛ wɔbɛyɛ nea wobetumi biara.
AKWAMPAEFO PAEE KWAN NO
Afe 1929 no, asafo ahorow bi a ɛwɔ Queensland ne Western Australia yɛɛ kar dodow bi. Wɔhyɛɛ da siesiee kar no ɔkwan bi so a ɛbɛma wɔatumi de akɔka asɛm no wɔ amantam a ɛwɔ ɔman no mfinimfini fam. Akwampaefo a wɔwɔ ahoɔden a na wobetumi agyina tebea a emu yɛ den ano, na sɛ kar no sɛe nso a wobetumi asiesie no, wɔn na wɔde kar no hyɛɛ wɔn nsa. Saa akwampaefo no kɔɔ mmeae pii a na obiara nkɔkaa asɛmpa no wɔ hɔ da.
Akwampaefo a na wontumi ntɔ kar de, sakre na wɔtenaa so kɔkaa asɛm no wɔ nkuraa a ɛwɔ akyirikyiri no. Sɛ nhwɛso no, afe 1932 no, Bennett Brickell a na wadi mfe 23 no fii Rockhampton a ɛwɔ Queensland mantam no mu, na ɔde abosome nnum kɔkaa asɛmpa no wɔ nkuraa a atew ne ho wɔ saa mantam no atifi fam. Ɔde nneɛma pii guu ne sakre a na ɔde retu kwan no so. Nneɛma no bi ne kuntu, ntade, aduan, ne nhoma pii. Bere a ne sakre no tae hii wɔ kwan so mpo no, omiaa n’ani toaa n’akwantu no so efisɛ na ɔwɔ awerɛhyem sɛ Yehowa bɛboa no. Enti opiaa ne sakre no twaa akwansin 200 (kilomita 320) a aka no kɔfaa mmeae bi a na osukɔm akunkum mmarima binom. Mfe 30 a edi hɔ no, Onua Brickell de sakre, moto, ne kar twaa akwansin mpempem pii wɔ Australia. Ɔno na odii kan kaa asɛmpa no kyerɛɛ Aboriginefo, na ɔboa ma wɔhyehyɛɛ asafo ahorow nso. Ɛmaa nnipa a wɔwɔ nkuraase a ɛwɔ akyirikyiri wɔ Australia no huu no yiye, na na wobu no paa nso.
WODII NSƐNNENNEN SO
Aman a ɛwɔ wiase a ɛwɔ nsase akɛse nanso emu nnipa nnɔɔso no, Australia ka ho. Australia wɔ nkuraase pii a nnipa a wɔwɔ hɔ nnɔɔso. Nanso, Yehowa nkurɔfo ayere wɔn ho sɛ wɔbɛhwehwɛ nkurɔfo a wɔwɔ Australia nkuraase a ɛwɔ akyirikyiri no.
Stuart Keltie ne William Torrington yɛ akwampaefo, na wɔka wɔn a wɔyeree wɔn ho saa no ho. Afe 1933 no, wotwaa Simpson Anhweatam kɛse no na wɔkɔkaa asɛmpa no wɔ kurow a wɔfrɛ no Alice Springs mu wɔ Australia mfinimfini pɛɛ. Eduu baabi no, wɔn kar ketewaa a wɔde nam no sɛee, enti wogyaw sii hɔ. Ɛwom sɛ na wɔde dua ahyɛ Onua Keltie nan baako de, nanso ɔtenaa yoma so ma wɔtoaa wɔn akwantu no so kɔkaa asɛmpa no! Akwampaefo no mmɔdenbɔ so baa mfaso bere a wohyiaa ahɔhodan (hotel) bi wura wɔ keteke gyinabea bi a ɛwɔ akyirikyiri a wɔfrɛ hɔ William Creek. Akyiri yi, Charles Bernhardt a na ahɔhodan no yɛ ne dea no begyee nokware no. Ɔtɔn n’ahɔhodan no, na ɔno nkutoo yɛɛ akwampae adwuma no mfe 15 wɔ Australia man no afã bi a ɛhɔnom asase no yɛ wosee, na ɛwɔ akyirikyiri paa no.
Ná ehia sɛ wɔn a wodii kan yɛɛ akwampae adwuma no nya akokoduru na womia wɔn ani na ama wɔatumi agyina nsɛnnennen pii a wohyiae no ano. Bere bi a na Arthur Willis ne Bill Newlands a yɛkaa wɔn ho asɛm mfiase no rekɔka asɛmpa no wɔ Australia nkuraase a ɛwɔ akyirikyiri no, wɔde nnawɔtwe mmienu na etwaa akwansin 20 (kilomita 32) pɛ. Nea ɛma ɛbaa saa ne sɛ, osu tɔe paa ma anhweatam no danee atɛkyɛ. Ɛtɔ da a, wobɛhwɛ no, na wɔrepia wɔn kar no fa anhweatam so a awia rehyew wɔn na mfifiri retew wɔn. Wɔde wɔn kar no faa nsubon a abo pii wom ne nsubɔnka a anhwea ahyɛ no mã mu. Ná wɔn kar no taa sɛe. Ɛba saa a, na wɔnantew anaa wɔka sakre nna pii kɔ kurow a ɛbɛn hɔ mu kɔtwɛn nnawɔtwe pii kosi sɛ wobenya kar no ho nneɛma a asɛe no bi. Nsɛnnennen yi nyinaa akyi no, wɔn abam ammu. Akyiri yi, Onua Arthur Willis faa The Golden Age nsɛmma nhoma no mu asɛm bi kae sɛ: “Ɔkwan biara nni hɔ a ɛyɛ mmonkyimmɔnka anaa ɛware dodoodo ma N’adansefo.”
Charles Harris a ɔde mfe pii ayɛ akwampae adwuma no kae sɛ, ankonamyɛ ne nsɛnnennen a ohyiae wɔ Australia nkuraase a ɛwɔ akyirikyiri no ma ɔbɛn Yehowa paa mmom. Ɔde kaa ho sɛ: “Sɛ wo ho nneɛma nnɔɔso pii a, ɛma w’ani gye paa wɔ asetena mu. Sɛ Yesu mpo nyaa ɔpɛ sɛ ɔbɛda abɔnten bere a ɛho behiae sɛ ɔyɛ saa a, ɛnde ɛsɛ sɛ yɛn nso yɛma yɛn ani gye sɛ yɛbɛyɛ saa ara bere a adwuma a yɛreyɛ hwehwɛ sɛ yɛyɛ saa no.” Na saa pɛpɛɛpɛ na akwampaefo bebree yɛe. Esiane sɛ na wɔyɛ nsi nti, nnipa a wɔwɔ Australia baabiara tee asɛmpa no, na nnipa bebree baa Onyankopɔn Ahenni no afã.
^ nky. 4 Afe 1931 na Bible Asuafo no faa edin Yehowa Adansefo.—Yes. 43:10.


text:
Ayeyi mpaebɔ
1Awurade ne me hann ne me nkwagye; merensuro obiara. Awurade bɔ me ho ban fi amane mu ɛno nti, merensuro da. 2 Sɛ nnebɔneyɛfo toa me pɛ sɛ wokum me a, wohintiw, hwe ase. 3 Sɛ asraafodɔm mpo twa me ho hyia a, merensuro da; sɛ atamfo ba me so a, mede me ho bɛto Onyankopɔn so ara.
4 Ade baako na mabisa Awurade; ade baako na mehwehwɛ; sɛ mɛtena Awurade fi me nkwa nna nyinaa, na mahu n’anwonwade nyinaa, na mabisa n’akwankyerɛ. 5 Ɔhaw mu, ɔbɛma me guankɔbea; ɔbɛhwɛ me so wɔ ne fi na wabɔ me ho ban ɔbotan a ɛkorɔn so. 6 Enti medi m’atamfo a wɔatwa me ho ahyia so nkonim. Mede anigye bɛbɔ no afɔre wɔ ne fi. Mɛto dwom; mɛkamfo Awurade. 7 Awurade, sɛ mefrɛ wo a, tie me! Hu me mmɔbɔ na gye me so! 8 Wokae se, “Bra na bɛsom me.” Mibuae se, “Mɛba, Awurade.” 9 Mfa wo ho nhintaw me. Mma wo bo mmfuw me; mpam wo somfo. Woayɛ me boafo; nnyaw me hɔ; nkɔ nnya me, O Onyankopɔn, m’agyenkwa. 10 M’agya ne me na begyaw me hɔ, nanso Awurade bɛhwɛ me.
11 Kyerɛ me, Awurade, nea wopɛ sɛ meyɛ, na di m’anim kyerɛ me kwan pa efisɛ, m’atamfo dɔɔso. 12 Nnyaw me mma m’atamfo, wɔn a wɔde atoro ne ahunahuna ba me so no.
13 Minim sɛ mɛtena ase ahu Awurade papayɛ wɔ asetena yi mu.
14 Fa wo ho to Awurade so. Nya gyidi. Mpa abaw. Fa wo ho to Awurade so.


text:
Mma ne awofo
1Mma, muntie mo awofo asɛm wɔ Awurade mu efisɛ, saa na eye. 2 “Di w’agya ne wo na ni” no ne mmaransɛm a edi kan a bɔhyɛ ka ho! 3 na asi wo yiye na wo nna nso aware asase yi so.”
4 Awofo, monnhyɛ mo mma abufuw. Na mmom montetew wɔn Awurade kwan pa so.
5 Asomfo, momfa ehu ne ahopopo ntie mo wuranom a mo ne wɔn wɔ asase so ha, na momfa koma pa nsom wɔn sɛnea moresom Kristo no. 6 Ɛnyɛ bere a wɔrehwɛ mo nko na monyɛ saa sɛnea mubenya wɔn anim nyam, na mmom, momfa mo koma nyinaa nyɛ Onyankopɔn apɛde sɛ n’asomfo. 7 Momfa anigye nyɛ mo adwuma sɛ asomfo a moresom Awurade a ɛnyɛ nnipa. 8 Monkae sɛ adwuma pa biara a obi yɛ no, sɛ ɔyɛ ɔsomfo anaa ɔde ne ho no, Awurade betua no so ka.
9 Awuranom, saa ara na mo nso monyɛ mo asomfo na munnyae wɔn ahunahuna. Monkae sɛ mo ne mo asomfo nyinaa wɔ wura baako a ɔwɔ soro; na ɔno de ɔnhwɛ anim mmu atɛn.
10 Nea etwa to ne sɛ, momfa mo ahoɔden nhyɛ Awurade mu wɔ ne tumi mu. 11 Momfa akode a Onyankopɔn de ama mo no nyinaa nhyehyɛ mo ho sɛnea ɛbɛyɛ a mubetumi asɔre atia ɔbonsam ne ne nnaadaa no. 12 Efisɛ, ɛnyɛ yɛne mogya ne honam na anya, na mmom, yɛne mpanyinni ne tumidi ne wiase yi sum mu atumfo ne ahohommɔne a ɛwɔ soro hɔ na anya.
13 Eyi nti, momfa Onyankopɔn akode no mprempren! Na sɛ da bɔne no ba a, moatumi agyina atamfo no anim na moko wie nso a, moagyina pintinn.
14 Enti munnyina hɔ; momfa nokware mmɔ mo asen, na monhyɛ trenee nkatabo 15 na momfa Asɛmpa a ɛma asomdwoe no sɛ mpaboa nhyehyɛ mo nan. 16 Bere biara, momfa gyidi nyɛ mo kyɛm. Na ɛno na mode bedum ɔbonsam bɛma a ɛredɛw a ɔbɛtow no. 17 Momfa nkwagye kyɛw ne Onyankopɔn asɛm sɛ nkrante a Honhom no de ama mo.
18 Monyɛ eyi nyinaa wɔ mpaebɔ mu na mummisa Onyankopɔn hɔ mmoa. Bere biara, momma Honhom no nni mo kan wɔ mpaebɔ mu. Eyi nti munnyina pintinn na mommpa abaw. Daa mommɔ mpae mma Onyankopɔn nkurɔfo. 19 Mommɔ mpae mma me na sɛ mepɛ sɛ mekasa a, Onyankopɔn ama me asɛm aka, na matumi akasa akokoduru so mada Asɛmpa no mu ahintasɛm adi. 20 Ɛwom sɛ mprempren meyɛ odeduani de, nanso Asɛmpa yi nti, meyɛ ɔnanmusifo. Mommɔ mpae mma me na matumi de akokoduru akasa sɛnea ɛsɛ sɛ mekasa.
21 Yɛn nua pa, Tihiko, a ɔyɛ Awurade adwumayɛ mu somfo gyidini no bɛka me ho nsɛm nyinaa akyerɛ mo sɛnea ɛbɛyɛ a mubehu dwuma a meredi. 22 Eyi nti na meresoma no mo nkyɛn, ama wabɛka sɛnea yɛresi kɔ so akyerɛ mo na wasan ahyɛ mo nkuran nso.
23 Yɛn Agya Onyankopɔn ne Awurade Yesu Kristo mma anuanom nyinaa asomdwoe ne ɔdɔ a gyidi wɔ mu. 24 Adom nka wɔn a daa wɔdɔ yɛn Awurade Yesu Kristo no.


text:
Mmea Kyɛfa
1Munsua me sɛnea misua Kristo no.
2 Mekamfo mo, efisɛ, bere biara, mokae me di me nkyerɛkyerɛ a mekyerɛɛ mo no so. 3 Na mepɛ sɛ mote ase sɛ, Kristo korɔn sen onipa biara. Okunu korɔn sen ɔyere. Na Onyankopɔn korɔn sen Kristo. 4 Enti ɔbarima biara a ɔkata ne ti so bɔ mpae anaa ɔka Onyankopɔn asɛm wɔ baguam no gu Kristo anim ase. 5 Na ɔbea a ɔnkata ne ti so na ɔbɔ mpae ka Onyankopɔn asɛm wɔ baguam no nso gu ne kunu anim ase. Nsonoe biara nna ɔne ɔbea a wayi ne tinhwi no ntam. 6 Sɛ ɔbea no nkata ne ti so a, ɛsɛ sɛ otwitwa ne tinwi gu. Esiane sɛ ɛyɛ animguase sɛ ɔbea beyi ne tinwi anaa obetwitwa agu no nti, ɛsɛ sɛ ɔkata so. 7 Ɛho nhia sɛ ɔbarima bɛkata ne ti so, efisɛ, ɔyɛ Onyankopɔn anuonyam ne ne sɛso 8 na wɔammɔ ɔbarima amfi ɔbea mu na mmom wɔbɔɔ ɔbea fii ɔbarima mu. 9 Saa ara nso na ɛnyɛ ɔbea nti na wɔbɔɔ ɔbarima nanso ɔbea de, ɔbarima nti na wɔbɔɔ no. 10 Esiane saa asɛm yi ne abɔfo nti, ɛsɛ sɛ ɔbea nya nkataso bi wɔ ne tiri so.
11 Yɛn asetena wɔ Awurade mu no, ɔbea nte ne baabi ɛnna ɔbarima nso nte ne baabi. 12 Na sɛnea wɔbɔɔ ɔbea fii ɔbarima mu no, saa ara nso na ɔbea woo ɔbarima, na biribiara nso fi Onyankopɔn.
13 Eye sɛ ɔbea bɛbɔ mpae afrɛ Onyankopɔn wɔ bagua mu a biribiara nkata ne tiri so anaa? Mo ara mummua mfa. 14 Ɛnyɛ saa abɔde koro no ara na ɛka se, sɛ ɔbarima ti fuw pii a, ɛyɛ animguase ma no no? 15 Nanso sɛ ɔbea de, ne ti fuw pii a, ɛyɛ anuonyam ma no no? Wɔama no nhwi pii sɛ akataso. 16 Nanso sɛ obi pɛ sɛ ogye ho akyinnye a, asɛm a mewɔ ka wɔ ho ara ne sɛ, yɛn anaa Onyankopɔn asafo no nni kwan foforo biara a wɔfa so som.
Awurade adidi
17 Mmara a edidi so yi a mereka akyerɛ mo yi, menkamfo mo, efisɛ, mo asafo nhyiam sɛe nneɛma sen sɛnea wɔyɛ no yiye. 18 Nea edi kan no, mate sɛ mo ne mo ho mo ho di asi wɔ mo nhyiam mu na migye di sɛ nokware kakra wɔ mu. 19 Akyinnye biara nni ho sɛ ɛsɛ sɛ mo mu kyekyɛ sɛnea nokware bɛda adi.
20 Sɛ muhyia sɛ kuw a, momma sɛ morebedi Awurade adidi no. 21 Na mugu so redidi no, obiara di n’aduan wɔ bere a ɔkɔm de ebinom na afoforo nso abobow nsa. 22 Mo ara munni afi a mudidi, nom wɔ mu? Anaasɛ mopɛ sɛ mugu Onyankopɔn asafo no ne wɔn a ade ahia wɔn no anim ase? Dɛn na mohwehwɛ sɛ meka fa saa asɛm yi ho kyerɛ mo? Menkamfo mo anaa? Ɛsɛ sɛ muhu sɛ ɛnsɛ sɛ mekamfo mo!
23 Awurade nkyɛn na minya nkyerɛkyerɛ a mekyerɛkyerɛ mo no sɛ, Awurade Yesu, anadwo a woyii no mae no, ɔfaa abodoo 24 na ɔdaa Onyankopɔn ase no, obuu mu kae se, “Eyi ne me nipadua a mede ma mo. Monyɛ eyi mfa nkae me.” 25 Saa ara na adidi no akyi no, ɔfaa kuruwa na ɔkae se, “Saa kuruwa yi yɛ Onyankopɔn apam foforo a wɔde me mogya asɔw ano. Bere biara a mobɛnom no, monkae me.” 26 Bere biara a mobedi abodoo no na mobɛnom kuruwa no ano no, monka Awurade wu no ho asɛm kosi sɛ ɔbɛba.
27 Ɛkyerɛ sɛ sɛ obi di Awurade abodoo no na ɔnom kuruwa no ano wɔ ɔkwan a ɛmfata so a, odi Awurade nipadua ne ne mogya no ho fɔ. 28 Enti ansa na obiara bedi abodoo no, anom kuruwa no ano no, ɛsɛ sɛ ɔkari ne ho hwɛ. 29 Na sɛ wammu Awurade Honhom no na odi, nom fi kuruwa no mu a, odi, nom de atemmu ba n’ankasa so. 30 Ɛno nti na mo mu bebree yareyare na moyɛ mmerɛw na mo mu pii awuwu no.
31 Sɛ yɛkari yɛn ho hwɛ ansa a, yerɛnkɔ Onyankopɔn atemmu mu. 32 Nanso Awurade bu yɛn atɛn, twe yɛn aso sɛnea ɔremmu yɛne wiase nyinaa fɔ. 33 Ɛno nti, me nuanom, sɛ muhyia sɛ morekɔ Awurade adidi no a, montwɛn mo ho mo ho. 34 Sɛ ɔkɔm de obi a, onnidi wɔ fie na Onyankopɔn ammu no atɛn wɔ wɔn nhyiam no ase.
Nsɛm a aka no, sɛ meba a, mɛka ho asɛm.


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0065 - Obiara ani begye
Arrival Lecture -- Gainesville, July 29, 1971
Awura Ɔhɔho: So mo wɔ asɛde bi wɔ mo kuw yi mu ma nipa bi a wɔn ani gye Kṛṣṇa som ho nanso wɔmmɔ Hare Kṛṣṇa mpae yi adekyee ne adesae nyinaa?
Prabhupāda: Daabi, ɔkwan a yɛfa so som no te sɛ wode nsu agu dua ntini so no, ahaban ne dua mu no nyinaa benya nsu no bi na w'anyin ayɛ fɛfɛ. Nanso, sɛ wo de nsu no gu ahaban no nkutoo so a, ahaban no ne dua no nyinaa bewu. Sɛ wodi aduan gu wo yafunu mu a, nsatea, tiri nwi, ayorɔw ne nipadua no nyinaa benya aduan no mu ahoɔden no bi. Nanso, wode aduan no hyɛ wonsa mu na w'anfa amma yafunu no a, mfaso biara nni so. Enti sɛ Kṛṣṇa dɔ nni hɔ a mmoa a yɛde boa nipa no nyinaa ho nni mfaso biara W'ɔfa akwan horow bebree so resom adasa, Nanso wɔbrɛ gu esiane sɛ Kṛṣṇa dɔ no nni wɔn mu. Na wɔkyerɛ nipa nyinaa sɛnea wɔbɛ dɔ Kṛṣṇa a, obiara ani begye. Obiara a ɔbɛdɔm, nea ɔbɛte, nea ɔde n'ahoɔden bɛboa - obiara ani begye. Enti ɔkwan no nnyɛ den. Sɛ wodɔ Awurade a, wobɛdɔ obiara. Ɛte sɛ Kṛṣṇa somfo, esiane sɛ ɔdɔ Awurade nti, ɔdɔ mmoadɔma nyinaa. Ɔdɔ nnomaa, mmoa, obiara. Nanso ewiase dɔ kyerɛ sɛ wodɔ nipa bi nanso, wokum mmoa. Adɛn nti na wɔnnɔ mmoa? Esiane sintɔ nti. Nanso Kṛṣṇa somfo renkum aboa, ɔnhaw mmoa mpo. Eyi ne ɔdɔ ankasa. Sɛ wodɔ wo nua barima ana wo nua baa a,eyi nnyɛ ɔdɔ pa. Ɔdɔ pa kyerɛ sɛ wodɔ obiara. Saa ɔdɔ yi Kṛṣṇa som yi mu nkutoo na wobenya no.
Ɔhɔho Ababaa: Me nim sɛ w'akyidifo yi bi ne wɔn abusua adi mpapaa mu, wɔne wɔn awofo adi mpapaamu, ahyɛ wɔn awerɛhow, esiane sɛ awofo no nte ase Ɛdɛn asɛm na wo ka wɔ asɛm yi ho?
Prabhupāda: Abarimaa a w'adɔm Kṛṣṇa kuw no, ɔresom n'awofo, n'abusua ne ne man wɔ nokware mu sɛ w'andɔm Kṛṣṇa kuw yi a ɔsom bɛn na wɔde som wɔn awofo? Mpɛn pii wɔn mu akyekyɛ. Nanso, Prahlāda Mahārāja na ɔyɛ ɔsomfo mapa na n'agya de okyi Nyamesom koraa, eyi nti Nṛsiṁhadeva kum ne papa. Nanso bere a Awurade ka kyerɛɛ Prahlāda Mahārāja se ommisa nhyira no ne mmuae ne sɛ "Owura, mennyɛ oguadifo" ɛte sɛ m'ayɛ adwuma ama Wo na woretua me ka no. Me srɛ so." Asɛm yi sɔɔ Nṛsiṁhadeva ani papa: "Ɔsomfo pa ni." Nanso, ɔsomfo pa yi ara san bisaa Awurade sɛ, "M'awurade, me papa nnye Nyame nni, na w'ayɛ bɔne bebree, Enti mesrɛ sɛ wobegye me papa." Nṛsiṁhadeva buae no se, "Esiane wo nti M'agye wo papa dedaw. Ne bɔne nyinaa akyi, M'agye no esiane sɛ woyɛ ne ba nti. Ɛnnyɛ wo papa nko, na mmom wo papa ne papa kosi awo ntoatoa so ɛson, M'agye wɔn nyinaa. Enti, sɛ Vaiṣṇava bi pue wɔ abusua bi mu a, ogye ne papa ne awo ntoatoa so bebree. Enti eye ma abusua biara sɛ obi bɛsom Kṛṣṇa wɔ abusua no mu. Meka wo asɛm bi a asi. M'asuafo no mu biako, Kārttikeya, ne maame ani gye afekuw bɔ ho yiye enti mpɛn pii sɛ ɔpɛ sɛ ohu ne maame a, ne maame se " Tena ase. Mekɔ asaw kuw aba. Sɛnea wɔn ntam te ara ni. Eyi nyinaa akyi, esiane sɛ abrantewaa yi ɔyɛ Kṛṣṇa somfo nti, mpɛn pii odi Kṛṣṇa ho adanse kyerɛ ne maame. Bere a ne maame be wu no obisaa ne ba no se, "Wo Kṛṣṇa no ɔwɔ he?" Ɛhɔ ara na owui. Eyi kyerɛ sɛ bere a ɔrewu no ɔkae Kṛṣṇa na ɛhɔ ara onyaa nkwagye. W'aka asɛm yi wɔ Bhagavad-gītā mu, yaṁ yaṁ vāpi smaran loke tyajaty ante kalevaram (BG 8.6). Obiara a ɔbɛkae Kṛṣṇa bere a ɔrewu no, ne bra adi mu. Enti, maame yi, esiane ne ba a ɔdɔm Kṛṣṇa kuw no nti, onyaa nkwagye bere a w'annɔm Kṛṣṇa kuw no. Enti eyi ne mfaso no.


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0204 - Merenya Ɔkyerɛkyerɛfo n’adɔe
Morning Walk -- July 21, 1975, San Francisco
Prabhupāda: Ɛsɛ sɛ mo ne afaanu no nyinaa ka bomu Guru-kṛṣṇa-kṛpāya pāya bhakti-latā-bīja (CC Madhya 19.151). Ɛsɛsɛ ɔkyerɛkyerɛfo no kṛpā ɛne Kṛṣṇa nso ne kṛpā nyinaa ka bomu Ɛno na mobenya
Jayādvaita: Yɛn nyinaa anidaso ne sɛ yɛbenya saa guru-kṛpā yi.
Prabhupāda: Hena?
Jayādvaita: Yɛ pɛ, yɛn nyinaa.
Prabhupāda: Yiw. Yasya prasādād bhagavat-prasādaḥ. Sɛ wonya ɔkyerɛkyerɛfo kṛpā a, Krishna kṛpā bɛyɛ wo mfaso
Nārāyaṇa: Śrīla Prabhupāda, aso wo sɔ ɔkyerɛkyerɛfo ani nkutoo a na wo benya Guru-kṛpā yi bi ana?
Prabhupāda: Annyɛ sa a wo bɛyɛdɛn anya?
Nārāyaṇa: Mesrɛ sɛ, si so bio wo se dɛn?
Prabhupāda: Annyɛ saa a ɔkwan bɛn so na ɛbɛ fa aba?
Nārāyaṇa: Enti asuafo a wonnya nhu wo na wɔne wo nni nkitaho no….
Prabhupāda: Bere a ɔrekasa no osii so dua se vāṇī ne vapuḥ. Sɛ mpo w’anhu no na wofa n’asɛm no a, vāṇī.
Nārāyaṇa: Śrīla Prabhupāda so ɔkwan bɛn so na wɔbɛfa ahu sɛ w’ani asɔ wɔn nnwuma?
Prabhupāda: Sɛ wo de nokware di ɔkyerɛkyerɛfo asɛm so a, eyi kyerɛ sɛ n’ani sɔ wo nnwuma. Sɛ w’anni ne nsɛm no so a ɛbɛyɛ dɛn na n’ani asɔ wo?
Sudāmā: Ɛnnyɛ ɛno nko, mpo sɛ w’adɔe no abɔ apete baabiara enti, w’akyerɛ yɛn sɛ yedi w'asɛm no so a yebehu mfaso no.
Prabhupāda: Yiw.
Jayādvaita: Na mpo sɛ yɛwɔ gyedi wɔ ɔkyerɛkyerɛfo no asɛm no mu a, yɛbe nya mfaso no.
Prabhupāda: Yiw M’ɔkyerɛkyerɛfo wui afe 1936 mu, ɛna, mefii kuw yi ase wɔ afe 1965 mu, mfe aduasa akyi. Enti? Merenya m’ɔkyerɛkyerɛfo n’adɔe Eyi yɛ vāṇī. Sɛ mpo ɔkyerɛkyerɛfo enni hɔ no sɛ wo di ne vāṇī no so a, mmoa bɛba. So eyi kyerɛ sɛ wodi ɔkyerɛkyerɛfo n’asɛm no so a mpaepaemu remma da ana?
Prabhupāda: Daabi Cakhu-dān dilo jei... Dɛn na ɛtoa so?
Sudāmā: Cakhu-dān dilo jei, janme janme prabhu sei.
Prabhupāda: Janme janme prabhu sei. Enti mpaepaemu no wɔ he? Nea w’abue w’ani no, ɔno ne wura afebɔɔ.
Paramahaṁsa: So w’ani rennyina w’ɔkyerɛkyerɛfo dabiara da ana?
Prabhupāda: Asɛm yi ɛnsɛwo sɛ wo be bisa


text:
Nkonimdi ho mpaebɔ
1Da Awurade ase efisɛ, oye na n’adɔe nso wɔ hɔ daa.
2 Nnipa a wɔwɔ Israel nyinaa nka se, “N’adɔe wɔ hɔ daa.” 3 Onyankopɔn asɔfo nyinaa nka se, “N’adɔe wɔ hɔ daa.” 4 Wɔn a wɔsom no nyinaa nka se, “N’dɔe wɔ hɔ daa.”
5 M’amanehunu mu, mefrɛɛ Awurade; ogyee me so ma medee me ho. 6 Awurade ne me wɔ hɔ enti minsuro biribiara. Dɛn na obi betumi ayɛ me? 7 Awurade na ɔboa me na mɛhwɛ sɛ wobedi m’atamfo so.
8 Awurade mu ahotoso ye sen nnipa mu ahotoso. 9 Awurade mu ahotoso ye sen mpanyimfo mu ahotoso.
10 Atamfo pii twaa me ho hyiae, nanso Awurade tumi nti, mesɛee wɔn nyinaa. 11 Baabiara na wɔatwa me ho ahyia nanso Awurade tumi nti, mesɛee wɔn nyinaa. 12 Wɔbɛkyere guu me so sɛ nnowa nanso wɔhyewee ntɛm so sɛnea ogya atɔ nsɔe mu; Awurade tumi nti, mesɛee wɔn. 13 Wɔbaa me so ahoɔden so a na wɔredi me so nanso Awurade boaa me. 14 Awurade maa me tumi ne ahoɔden; wagye me nkwa. 15 Muntie sɛ Onyankopɔn nkurɔfo a wɔwɔ ne ntamadan mu reteɛm anigye ne nkonimdi so se, “Awurade ahoɔden tumi no na ayɛ. 16 Ne tumi abrɛ yɛn nkonim, n’ahoɔden tumi wɔ ɔko mu no!” 17 Merenwu; mmom mɛtena ase na mapae mu aka nea Awurade ayɛ. 18 Watwe m’aso dennen de, nanso wamma manwu.
19 Bue Fie hɔ pon ma me, na mɛkɔ mu akɔda Awurade ase. 20 Awurade pon ni; atreneefo nko ara na wotumi ba mu. 21 Mekamfo wo, Awurade, efisɛ, wotee me nka, efisɛ, woama me nkonimdi.
22 Ɔbo a adansifo poe sɛ ɛho nni mfaso no, na ɛho baa mfaso koraa. 23 Awurade na ɔyɛɛ eyi. Ɛyɛ nwonwa aniso! 24 Ɛnnɛ yɛ Awurade nkonim da. Momma yɛn ani nnye. Momma yenni da no. 25 Gye yɛn nkwa, Awurade, gye yɛn nkwa! Ma yenni nkonim, O Awurade! 26 Awurade nhyira obiara a ɔba Awurade din mu. Yehyira mo fi Awurade fi.
27 Awurade yɛ Onyankopɔn. Wayɛ yɛn adɔe. Nnubaa kitakita mo yi, mumfiti afahyɛ no ase na muntwa afɔremuka no ho nhyia. 28 Woyɛ me Nyankopɔn na meda wo ase. Mɛpae mu maka wo kɛseyɛ. 29 Da Awurade ase efisɛ, oye na n’adɔe wɔ hɔ daa.


text:
Me din de Eric Kesse. Meyɛ sukuuni a meresua abibirem abakɔsɛm wɔ MSU. Meyɛ Ghanani, ɛna ɛhɔ nso na mekɔɔ me suapɔn sukuu a ɛdikan: suapɔn yi din de University of Cape Coast. Mesuaa abibiman amammerɛ ne abakɔsɛm (African Studies): ɛno nso mu na menyaa me suapɔn abɔdin krataa a ɛdikan. Me saa nso mekɔɔ The Ohio University (OhioU) a ɛwɔ Athens, OH, kɔ suaa ewiase mu nsɛnsɛm ne nketawodie. Menyaa m’abɔdin krataa a ɛtɔso mmienu (MA in International Affairs) wɔ OhioU. Ansa na merebɛba MSU no, me ne Ohio Valley International Council (OVIC) a ɛwɔ OhioU yɛɛ adwuma: mekyerɛɛ asukuufoɔ adeɛ faa abibirem abakɔsɛm ne wɔn amammerɛ ho. Me saa nso kyerɛɛ suapɔn asukuufoɔ – wɔn a wɔfiri Amerika ne wiase afanaa nyinaa – Akan (Twi) berɛ a na mewɔ OhioU no. Makyerɛ adeɛ wɔ University of Cape Coast, ɛna megu so rekyerɛ adeɛ wɔ MSU. Kasa a meka no bi ne Asante Twi, Fante, Nzima, brɔfo kasa English ne (“elementary”) French. Eric adesua-adwuma a ɔreyɔ wɔ MSU no fa Nzulezo ho. Nzulezo yɛ kuro kitiwa bi a ɛyɛ fɛ nanso emu nnipa no akyekyere kuro no wɔ nsuo mfinfini wɔ Ghana atɔeɛ mmantam. Eric reyɔ nhwehwɛmu afa Nzulezo abakɔsɛm ne Nzulezofoɔ asetena mu nsɛnsɛm ho: ne sɛ nea kuro no mpuntuo and ne nkɔsoɔ bɛboa kurommafoɔ, Ghana Nsrahwɛ Dwumadie (Ministry of Tourism), ne Ghanaman nyinaa. Eric ani agye pii sɛ ɔde ne ho abɛdom RCAH abusua fɛfɛ yi, na ɔrehwɛ anim sɛ ɔne RCAH sukuufoɔ, akyerɛkyerɛfoɔ, ne adwumayɔfoɔ nyinaa bɛyɛ adwuma kwan fɛfɛ so na aboa ma CLAC dwumadie no atumpɔn.
Eric Kesse is a second-year doctoral student in African History at MSU. He is from Ghana where he did his undergraduate studies in African Studies at University of Cape Coast (UCC). He holds an MA in International Affairs from The Ohio University in Athens, OH. Before joining MSU in 2016, Eric volunteered as a cultural consultant with the Ohio Valley Council International (OVIC) at The Ohio University, where he gave guest lectures and presentations on African history and cultures to middle school, high school, and college students (at different educational institutions) in southeastern Ohio. At Ohio University, Eric taught Akan (Twi) Language to both undergraduate and graduate, domestic and international, students. He has also worked as a teaching assistant at both MSU and UCC, teaching history and interdisciplinary arts courses. Eric speaks Akan (Asante Twi, Fante, and Nzima), English, and (elementary) French. Currently, he is investigating the eco-social and environmental history of Nzulezo – a relatively small and beautiful community that is built on stilts, in the middle of a lake - in southwestern Ghana. Eric is excited to join the amazing RCAH family, and is looking forward to working with RCAH students, faculty, and staff, as well as utilizing his international and domestic experience to promote the CLAC program.


text:
Nea Smyrni ( Griechenland )
Die Entfernung zwischen weiteren Städten
- Entfernung Nea Smyrni - Athen
- Entfernung Nea Smyrni - Thessaloniki
- Entfernung Nea Smyrni - Piräus
- Entfernung Nea Smyrni - Patra
- Entfernung Nea Smyrni - Peristeri
- Entfernung Nea Smyrni - Iraklio
- Entfernung Nea Smyrni - Larisa
- Entfernung Nea Smyrni - Kallithea
- Entfernung Nea Smyrni - Kalamaria
- Entfernung Nea Smyrni - Nikaia
- Entfernung Nea Smyrni - Volos (Stadt)
- Entfernung Nea Smyrni - Acharnes
- Entfernung Nea Smyrni - Ilion
- Entfernung Nea Smyrni - Keratsini
- Entfernung Nea Smyrni - Chalandri
- Entfernung Nea Smyrni - Vrilissia
- Entfernung Nea Smyrni - Egaleo
- Entfernung Nea Smyrni - Marousi
- Entfernung Nea Smyrni - Zografos
- Entfernung Nea Smyrni - Marousi
- Entfernung Nea Smyrni - Nea Ionia (Attika)
- Entfernung Nea Smyrni - Paleo Faliro
- Entfernung Nea Smyrni - Ioannina
- Entfernung Nea Smyrni - Korydallos
- Entfernung Nea Smyrni - Vyronas
- Entfernung Nea Smyrni - Agia Paraskevi
- Entfernung Nea Smyrni - Kavala
- Entfernung Nea Smyrni - Galatsi
- Entfernung Nea Smyrni - Rodos
- Entfernung Nea Smyrni - Serres (Griechenland)
- Entfernung Nea Smyrni - Chania
- Entfernung Nea Smyrni - Chalkida
- Entfernung Nea Smyrni - Katerini
- Entfernung Nea Smyrni - Alexandroupoli
- Entfernung Nea Smyrni - Petroupolis
- Entfernung Nea Smyrni - Kalamata
- Entfernung Nea Smyrni - Trikala
- Entfernung Nea Smyrni - Xanthi
- Entfernung Nea Smyrni - Lamia (Mythologie)
- Entfernung Nea Smyrni - Iraklio
- Entfernung Nea Smyrni - Kifisia
- Entfernung Nea Smyrni - Komotini
- Entfernung Nea Smyrni - Sykies
- Entfernung Nea Smyrni - Veria
- Entfernung Nea Smyrni - Drama
- Entfernung Nea Smyrni - Agrinio
- Entfernung Nea Smyrni - Alimos
- Entfernung Nea Smyrni - Polichni
- Entfernung Nea Smyrni - Kozani
- Entfernung Athen - Nea Smyrni
- Entfernung Thessaloniki - Nea Smyrni
- Entfernung Piräus - Nea Smyrni
- Entfernung Patra - Nea Smyrni
- Entfernung Peristeri - Nea Smyrni
- Entfernung Iraklio - Nea Smyrni
- Entfernung Larisa - Nea Smyrni
- Entfernung Kallithea - Nea Smyrni
- Entfernung Kalamaria - Nea Smyrni
- Entfernung Nikaia - Nea Smyrni
- Entfernung Volos (Stadt) - Nea Smyrni
- Entfernung Acharnes - Nea Smyrni
- Entfernung Ilion - Nea Smyrni
- Entfernung Keratsini - Nea Smyrni
- Entfernung Chalandri - Nea Smyrni
- Entfernung Vrilissia - Nea Smyrni
- Entfernung Egaleo - Nea Smyrni
- Entfernung Marousi - Nea Smyrni
- Entfernung Zografos - Nea Smyrni
- Entfernung Marousi - Nea Smyrni
- Entfernung Nea Ionia (Attika) - Nea Smyrni
- Entfernung Paleo Faliro - Nea Smyrni
- Entfernung Ioannina - Nea Smyrni
- Entfernung Korydallos - Nea Smyrni
- Entfernung Vyronas - Nea Smyrni
- Entfernung Agia Paraskevi - Nea Smyrni
- Entfernung Kavala - Nea Smyrni
- Entfernung Galatsi - Nea Smyrni
- Entfernung Rodos - Nea Smyrni
- Entfernung Serres (Griechenland) - Nea Smyrni
- Entfernung Chania - Nea Smyrni
- Entfernung Chalkida - Nea Smyrni
- Entfernung Katerini - Nea Smyrni
- Entfernung Alexandroupoli - Nea Smyrni
- Entfernung Petroupolis - Nea Smyrni
- Entfernung Kalamata - Nea Smyrni
- Entfernung Trikala - Nea Smyrni
- Entfernung Xanthi - Nea Smyrni
- Entfernung Lamia (Mythologie) - Nea Smyrni
- Entfernung Iraklio - Nea Smyrni
- Entfernung Kifisia - Nea Smyrni
- Entfernung Komotini - Nea Smyrni
- Entfernung Sykies - Nea Smyrni
- Entfernung Veria - Nea Smyrni
- Entfernung Drama - Nea Smyrni
- Entfernung Agrinio - Nea Smyrni
- Entfernung Alimos - Nea Smyrni
- Entfernung Polichni - Nea Smyrni
- Entfernung Kozani - Nea Smyrni


text:
Hwan ne Yesu Kristo?
Asɛmbisa: Hwan ne Yesu Kristo?
Mmuaeɛ: Sɛ Nyankopɔn te ase anaa ɔnte asɛ akɔyɛ asumasɛm, nanso Yesu Kristo deɛ dodoɔ no ara gye di sɛ ɔtenaa asase yi so. Mpo nnipa dodoɔ no ara na ɛgye to mu sɛ Yesu Kristo yɛ onipa a, ɔnantee Israel asase so bɛyɛ mfeɛ mpem mmienu a atwam ni. Akyinnyeɛ kakra ɛwɔ ne ɛberɛ yɛbɛfi aseɛ apɛnsɛpɛnsɛn Yesu Kristo su ne ne ban a ɔyɛ mu. Anigyesɛm ne sɛ, gyidie ahodoɔ no ara kyerɛkyerɛ sɛ, Yesu yɛ Odiyifoɔ, ɛbi nso sɛ, na ɛyɛ ɔkyerɛkyerɛfoɔ ne onipa pa. Nanso Twerɛ Kronkron ma yɛtɛ aseɛ sɛ, Yesu so kyɛn saa suban a yɛbobɔ soɔ yi nnyina ara.
C.S Lewis twerɛɛ wɔ ne nnwoma ‘Mere Christianity’ mu sɛ: Merebɔ mmɔden wɔ ha sɛ mesi kwan na obi anka abususɛm amfa Yesu Kristo ho: ‘megye di pa ara sɛ, Yesu yɛ abrabɔ pa kyerɛkyerɛfoɔ nanso mennnye nni da sɛ ɔyɛ Nyankopɔn.’ Saa asɛm sei na ɛnsɛ sɛ yɛka. Nanso onipa dasani a ɔkyerɛkyerɛ abrabɔ pa sɛ Yesu nnyɛ ɔkyerɛkyerɛ kɛkɛ. Sɛ ɔnyɛ biribi sononko a, na ɔwɔ honhombɔne. Ɛsɛ sɛ woyi mu baako. Saa nnipa yi yɛ Nyankopɔn ba anaa ɔbodamfoɔ anaa mpo biribi bi. Yesu bɛtumi ayɛ ɔnnitire ama wo, wobɛtumi ate ntasuo agu ne so, ɛnna wobɛtumi aku no sɛ onipa bɔnefoɔ, ɛnna wopɛ nso a, wobɛkoto ne nan ase afrɛ no Awurade ne Nyankopɔn. Wei nyinaa akyi no, sɛ, Yesu yɛ ɔkyerɛkyerɛfoɔ pa deɛ a, akyinnyeɛ biara nni ho. Ne nnwuma a ɔyɛɛ din ne ho adanseɛ.’
Nti Yesu sɛ ɔne Hwan? Na Twerɛ Kronkron sɛ Yesu ne hwan? Yesu kaa no wɔ Yohane 10:30 sɛ; Mene Agya no yɛ baako.’ sɛ woanhwɛ no yie a wobɛka sɛ Yesu sɛ ɔyɛ Nyankopɔn. Nanso Yudafoɔ no sɛ, ‘Deɛ nti a yeresi no aboɔ ne sɛ waka abususɛm, nnipa dasani na wofrɛ wo ho Nyankopɔn.’(Yohane 10:33). Yudafoɔ no faa saa asɛm yi sɛ Yesu sɛ ɔyɛ Nyankopɔn. Nso Yesu anka sɛ ‘ɔnyɛ Nyankopɔn’. Nanso sɛ wohwɛ a na akɔyɛ sɛ na Yesu pɛ sɛ ɔka sɛ ɔyɛ Nyankopɔn sɛ ɔkaeɛ sɛ: ‘Mene Agya no yɛ baako.’ (Yohane 10:30). Johane 8:58 nso ma yɛn saa nhwɛsoɔ yi ara bi, Yesu see wɔn sɛ: Abraham nnya mmaeɛ no, na mewɔ hɔ!’ Wei ho nso anka Yudafoɔ no reyɛ asi no aboɔ. (Yohane 8:49). Jesu frɛ no ho sɛ ‘Mene’, na wei nso yɛ Nyankopɔn din a ɛwɔ Apam dada no mu baako (Exodus 3:14) Yudafoɔ gye Nyankopɔn di enti na wɔpɛɛ sɛ wɔsi Yesu aboɔ, ɛfiri sɛ na wogye di sɛ Yesu aka abususɛm a ɛne sɛ ɔsɛ ɔyɛ Nyankopɔn.
Yohane 1:1 sɛ ‘Na asɛm no yɛ Onyankopɔn’. Yohane 1:14 ka sɛ ‘ Na asɛm no bɛyɛɛ human,’. Wei kyerɛ sɛ Yesu yɛ Onyankopɔn a ɔwɔ nnipa tebea mu. Toma sɛɛ Yesu sɛ, ‘M’Adwurade ne me Nyankopɔn’ (Yohane 20:28). Yesu anka Toma anim wɔ saa deɛ ɔkaa yi ho. Ɔsɛmpani Paulo nso kaa sɛ, ‘…Onyankopɔn kɛseɛ ne yɛn agyenkwa Kristo Yesu.’ (Tito 2:13). Ɔsɛmpani Petro kaa asɛm korɔ no ara sɛ,’…Yɛn Nyankopɔn ne agyenkwa Yesu Kristo’ (2 Petro 1:1). Yɛn agya Nyankopɔn no ara di Yesu ho adanseɛ, ‘ Wo ɔba no ho ɔse,’ Onyankopɔn, w’ahennea wɔ hɔ daa daa, w’ahennie poma yɛ tenenee poma. Nkɔmhyɛ a ɛwɔ Apam dada no mu nso ka Kristo Nyameyɛ ho asɛm sɛ. ‘Na wɔawo akɔkoaa ama yɛn, woama yɛn ɔbabanin; na n’ahannie bɛda ne mmatiri so, na wɔafrɛ ne din sɛ, Nwanwa, Ɔfotufoɔ, Onyankopɔn-tumfoɔ, Daa-gya, Asomdwoeɛ-hene’ (Yesaia 9:6).
C.S. Lewis sɛ, akyinnyeɛ biara nni hɔ sɛ Yesu yɛ ɔkyerɛkyerɛfoɔ pa. Yesu ka no pefee sɛ ɔyɛ Nyankopɔn. Sɛ ɔnyɛ Nyankopɔn a, na ɔyɛ ɔtorofoɔ, na ɛnneɛ na ɔnyɛ ɔkyerɛkyerɛfoɔ pa na mmom ɔbɔnefoɔ. Nnɛ yi abɛnfoɔ dodoɔ no ara aka sɛ, nsɛm pii a Twerɛ Kronkron aka afa Yesu ho no ara na ɛnyɛ Yesu no ara anom asɛm. Na hwan ne yɛn sɛ yɛregye Twerɛ Kronkron akyinnye wɔ deɛ Yesu yɛeɛ ne deɛ ɔkaeɛ ho? Asɛmbisa ne sɛ, enti abɛnfoɔ bɛtumi ahunu akyɛn asuafoɔ a wɔne Yesu nanteɛ na ɔno ankasa kyerɛkyerɛ wɔn no. (Yohane 14:26)
Adɛn koraa na Yesu su ne ne ban ho asɛm hia saa? So ɛho hia sɛ Yesu yɛ Nyankopɔn anaa ɔnyɛ? Sɛ Yesu nyɛ Nyankopɔn deɛ a, ɛnneɛ na ne mogya ntumi ntua wiase bɔne so ka (2 Yohane 2:2). Nyankopɔn nko ara na ɔbɛtumi atua saa ka yi. (Romanfoɔ 5:8; 2 Korintofoɔ 5:21). Ɛsɛ sɛ Yesu yɛ Nyankopɔn na woatumi akua nnipa bɔne so ka. Esiane sɛ nnipa nko ara na ɛwuo nti, na ɛsɛ sɛ Yesu bɛyɛ onipa. Yesu Kristo mu gyidie nko ara na ɛde nkwagyeɛ brɛ nnipa. Yesu nyameyɛ no na ɛma no yɛ ɔkwan a yɛde kɔ nkwagyeeɛ mu. Yesu nyameyɛ no na ɛma no ka sɛ, ‘Mene kwan, nokorɛ ne nkwa, obi nkɔ Agya no nkyɛn gye sɛ ɔnam me so.’ (Yohane 14:6)
English
Hwan ne Yesu Kristo?


text:
“Nokwarem no, ɔwɔ akɔm ahonhommɔne wɔ (Mormonfo Nhoma)…-LeGrand Richards, A Marvelous Work and Wonder, 1979 pp. 67-68
“Ɔbarima nso anaasԑ ɔbea a ɔwɔ akɔm ahonhommɔne…ԑsԑ sԑ wokum no”-Levitikus 20:27
Yԑbԑyԑ dԑn ahu sԑ ahonhommɔne na ebua mpaebɔ bere a wode Mormon nhoma yԑ mpaebɔ no?
“LDS Asɔre no nso wɔ no ahonhommɔne…ԑnsԑ sԑ ԑyԑ nwonwa saa mohu ahonhommɔne wɔ yԑn mu a”
–Odiyifo Yosef Smith Nkyerԑkyerԑ kr. 213.
“Adɔfo, monnnye ahonhom biara nni, mmom sɔ ahonhom nyinaa hwԑ sԑ wofi Onyankopɔn a, efisԑ atoro adiyifo bebree afi adi kɔ wiase”-1 Yohane 4:1
Yebetumi de Yԑnho Ato Yԑn Koma so?
no yԑ ɔdaadaafo kyԑn ade nyinaa, na ԑyԑ ahometew na hena na obetumi ahu mu?”-Yeremia 17:9
“Sԑ onipa bi bisa Awurade hɔ biribi a, saa ɔdaadaa neho denam n’ankasa na honam akɔnnɔ na ɔyԑ mfomso a, obenya mmuae sԑnea n’akoma nnaadaa te, na mmom ԑnyԑ Awurade no na saa adiyisԑm no fi”-Dawid Whitmer, An Address to All Believers in Kristo, kr. 31


text:
Farisifo ne Sadukifo pɛ nsɛnkyerɛnne
1Da koro bi, Farisifo ne Sadukifo baa Yesu nkyɛn bɛsɔɔ no hwɛe, wɔ ɔfrɛ a ɔfrɛ ne ho se Onyankopɔn Ba no ho. Wɔka kyerɛɛ no se, ɔnyɛ nsɛnkyerɛnne bi a efi soro nkyerɛ wɔn.
2 Yesu buaa wɔn se, “Munim wim nsakrae ho nkyerɛase. Sɛ owia rekɔtɔ, na wim yɛ kɔkɔɔ a, moka se, ɔkyena wim bɛtew. 3 Sɛ edu anɔpa na wim yɛ kɔkɔɔ a, moka se, wim rentew da mu no nyinaa. Nanso, muntumi nkyerɛ mmere mu nsɛnkyerɛnne no ase. 4 Saa ɔman nnebɔneyɛfo a wonnye hwee nni yi hwehwɛ sɛ wobehu ɔsoro nsɛnkyerɛnne bi, nanso wɔrenhu nsɛkyerɛnne foforo biara ka anwonwade a woyi kyerɛɛ Yona no ho.” Yesu kaa saa wiei no, ogyaw wɔn hɔ kɔe.
Farisifo ne Sadukifo mmɔkaw
5 Asuafo no twa kɔɔ asuogya nohɔ no, wɔkaee sɛ anka ɛsɛ sɛ wɔfa aduan.
6 Yesu ka kyerɛɛ wɔn se, “Monhwɛ mo ho so yiye wɔ Farisifo ne Sadukifo nyaatwom a ɛte sɛ mmɔkaw no ho.”
7 Asuafo no susuwii sɛ gyama wonkita aduan biara no nti na Yesu kaa saa.
8 Yesu huu nea wodwinnwen no, ɔka kyerɛɛ wɔn se, “Mo a mo gyidi sua. Adɛn na ɛhaw mo sɛ moamfa aduan? 9 Enti morente ase da? Mo werɛ afi abodoo anum a mibubuu mu maa nnipa mpemnum ne ase mporoporowa nkɛntɛmma a ɛkae no? 10 Mo werɛ asan afi abodoo ason a mede maa nnipa mpemnan ne nea ɛkae no? 11 Adɛn nti na mudwen sɛ aduan ho asɛm na mereka akyerɛ mo? Meresan aka bio se, ‘Monhwɛ mo ho so yiye wɔ Farisifo ne Sadukifo mmɔkaw ho!”
12 Afei asuafo no tee nea ɔkae no ase sɛ, Farisifo ne Sadukifo mmɔkaw ho asɛm a ɔreka akyerɛ wɔn no yɛ Farisifo ne Sadukifo nkyerɛkyerɛ bɔne bi no ho asɛm na ɔreka.
Petro kyerɛ onipa ko a Yesu yɛ
13 Bere a Yesu baa Kaesarea Filipi fam no, obisaa n’asuafo no se, “Nnipa ka se, Onipa Ba no ne hena?”
14 Wobuaa no se, “Ebinom se, wone Yohane Osuboni. Ebinom nso se, Elia. Afoforo nso se, wone Yeremia anaa adiyifo no mu baako.”
15 Afei Yesu bisaa wɔn se, “Na mo nso, muse mene hena?”
16 Simon Petro buaa no se, “Wone Kristo no, Onyankopɔn Teasefo no Ba no!”
17 Yesu ka kyerɛɛ no se, “Onyankopɔn ahyira wo, Yona ba Simon. Efisɛ, ɛnyɛ onipa na oyii eyi kyerɛɛ wo na mmom, m’agya a ɔwɔ soro no. 18 Wone Petro, Ɔbotan, na ɔbotan yi so na mede m’asafo besi, na tumi a ɛwɔ ɔbonsam gyam no rentumi mmubu no da. 19 Mede ɔsoro ahenni no nsafe bɛma wo, na ɔpon biara a wobɛto mu asase so no, wɔbɛto mu wɔ soro! Na ɔpon biara a wubebue wɔ asase so no, wobebue wɔ soro!”
20 Afei, Yesu bɔɔ n’asuafo no ano sɛ wɔnnka nnkyerɛ obiara sɛ ɔno ne Agyenkwa no.
Yesu hyɛ ne wu ne ne wusɔre ho nkɔm
21 Efi saa bere no, Yesu fitii ase kaa ɔkɔ a ɔbɛkɔ Yerusalem, ne amane a ɛbɛto no wɔ hɔ wɔ Yudafo mpanyin, asɔfo mpanyin ne mmara no akyerɛkyerɛfo no nsam, na wɔakum no, na nnansa so no, wanyan no ho asɛm pefee kyerɛɛ n’asuafo no.
22 Petro frɛɛ Yesu kɔɔ nkyɛn na ɔkaa n’anim se, “Adɛn nti na woka asɛm a ɛte saa? Onyame mpa ngu! Nea woreka yi remma wo so da!”
23 Yesu danee ne ho kaa Petro anim se, “Ɔbonsam, fi me so! Woyɛ me hintidua kɛse. Wudwen nnipa adwene na ɛnyɛ Onyankopɔn de.”
Ahopakyi
24 Yesu ka kyerɛɛ n’asuafo no se, “Sɛ obi pɛ sɛ odi m’akyi a, ɔmpa ne ho akyi, na ɔmma n’asennua so, na onni m’akyi. 25 Na obiara a ɔpɛ sɛ ogye ne kra nkwa no, ebefi ne nsa, na obiara a me nti ne kra befi ne nsa no, ne nsa bɛsan aka. 26 Na sɛ onipa nya wiase yi mu nneɛma nyinaa na ɔhwere ne kra a, mfaso bɛn na obenya? Dɛn na onipa betumi de asi ne kra ananmu? 27 Na me, Onipa Ba no, mɛba wɔ m’agya anuonyam mu a m’abɔfo ka me ho na mabebu obiara nneyɛe ho atɛn. 28 Mo a mugyina ha yi mu binom wɔ hɔ a wɔbɛtena ase ahu me sɛ mereba anuonyam mu.”


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0109 - We do Not Allow any Lazy Man
Lecture on SB 1.7.24 -- Vrndavana, September 21, 1976
Moreyɛ moadwuma fɛfɛ wo dharma kyerɛ sɛ w'asɛde Fa no sɛ woyɛ mfiri ho adwuma. Wo yɛ no yiye. Anaa woyɛ odunsi ni, ana woyɛ woara w'adwuma, ɛsɛ sɛ obiara yɛ biribi Wontumi mfa wonsa nhyɛ wo damirifa mu na wonsa nkɔ w'ano Sɛ mpo woyɛ gyata a ɛsɛ sɛ woyɛ adwuma Na hi suptasya siṁhasya praviśanti mukhe mṛgāḥ. Saa na ewiase yi te. Se mpo woho yɛ den sɛ gyata a, wontumi nda Sɛ wodwene sɛ, "Meyɛ gyata, wura mu mmoadoma nyinaa hene. Ma me nda, aboa bi bɛba abewura m'anum." Daabi, ɛnnyɛ adwuma. Sɛ mpo woyɛ aboa a, ɛsɛ sɛ wo hwehwɛ aboa bi kyere no. Na w'atumi adidi Annyɛ saa a ɔkɔm bekum wo. Enti, Kṛṣṇa se, niyataṁ kuru karma tvaṁ karma jyāyo hy akarmaṇaḥ. "Ɛsɛ sɛ woyɛ w'adwuma." Śarīra-yātrāpi ca te na prasiddhyed akarmaṇaḥ. Mma ɛnnyɛ w'adwene sɛ....Ɔsesafo no be se sɛ, "Kṛṣṇa som yi wɔre kyerɛ nnipa sɛ wɔbegyaa wɔn asɛde. Wɔn ayɛ...." Daabi, eyi nnyɛ Kṛṣṇa's asɛm. Yɛmma onihaw fo biara ho kwan Ɛsɛ sɛ ɔyɛ adwuma. Eyi in Kṛṣṇa kuw no. Eyi ne Kṛṣṇa asɛm. Niyataṁ kuru karma. Arjuna ampɛ sɛ ɔbɛko. W'ampɛ sɛ wɔdɛ awudi besusuw no. Kṛṣṇa amma no ho kwan. "Daabi, daabi, wontumi nnyɛ saa. Eyi yɛ wo mmerɛw yɛ." Kutas tvā kaśmalam idaṁ viṣame samupasthitam: Wore kyerɛ sɛ woyɛ ɔsesafo. Eyi yɛ anārya-juṣṭam. Saa nhyehyɛe yi, anārya, nnipa a wɔmpɔwee na wɔyɛ. NNyɛ saa." Eyi ne Kṛṣṇa..... Enti nnwene sɛ Kṛṣṇa kuw yi, wɔn a wɔyɛ Kṛṣṇa kuw mma no, wɔbɛyɛ anihaw asuasua Haridāsa Ṭhākura. Eyi nnyɛ Kṛṣṇa som Kṛṣṇa som kyerɛ sɛ, sɛnea Kṛṣṇa akyerɛ mu no, yɛ adwuma den damu no nyinaa...dɔn hwerew aduonu anan Eyi ne Kṛṣṇa som. Ɛnnyɛ sɛ wobɛyɛ anihaw, adidi ada. Daabi.
Enti eyi yɛ dharmasya glāniḥ. Nanso ɛsɛ sɛ wosesa sɛnea wohu nneɛma fa. Ewiase abrabɔ yi wo botae ne sɛ wobɛ hyɛ w'atenka anigye. Na Kṛṣṇa som kyerɛ sɛ ɛsɛ sɛ wode saa adwene no yɛ adwuma saa ahoɛden no ara nanso, wobotae ne sɛ wobɛhyɛ Kṛṣṇa anigye Eyi ne sunsum mu abrabɔ. Ɛnnyɛ sɛ wobɛyɛ anihaw. Nsonsonoe no ne sɛ, sɛnea nhoma kyerɛwfo Kṛṣṇadāsa adi kan aka no ātmendriya-prīti-vāñchā tāre bali 'kāma' (CC Adi 4.165). Dɛn ne kāma? Kāma ase kyerɛ ne sɛ, obi botae ne sɛ ɔbɛhyɛ n'atenka anigye. Eyi ne kāma. Kṛṣṇendriya-prīti-icchā dhare 'prema' nāma. Na dɛn ne prema? Prema ase kyerɛ sɛ w'atu wo ho asi hɔ sɛ wonneyɛe nyinaa bɛsɔ Kṛṣṇa ani Adɛn nti na gopī fo no no wodi mu? Efisɛ wɔn botae ara ne sɛ wɔbɛma Kṛṣṇa ani agye Enti, Caitanya Mahāprabhu akamfo sɛ, ramyā kācid upāsanā vraja-vadhū-vargeṇa yā kalpitā. Wonni botae biara bio. Vṛndāvana ase kyerɛ sɛ, wɔn a wɔwɔ Vṛndāvana no... Sɛ w'ɔn asi wɔn bo sɛ wobɛtena Vṛndāvana de a, ɛsɛ sɛ wosi wɔn bo sɛ wobɛsɔ Kṛṣṇa ani. Eyi ne Vṛndāvana. Ɛnnyɛ sɛ "Me te Vṛndāvana na me gye m'ani." Ɛno nnyɛ vṛndāvana-vāsī. Saa abrabɔ no yɛ... Akwaku, nkaraman ne mprako nso bebree wɔ Vṛndāvana. So wo susuw sɛ wɔte Vṛndāvana anaa? Daabi. Obi biara a ɔpɛsɛ ogye n'ani wɔ Vṛndāvana no wɔbɛwo no sɛ ɔkraman, ɔprako anaa ɔkwaku Ɛsɛ sɛ wohu eyi. Enti obiara nnyɛ n'adwene sɛ ɔkɔ gye n'ani wɔ Vṛndāvana. Eyi yɛ bɛne kɛse. Bɔ woho mmɔden sɛ wobɛhyɛ Kṛṣṇa anigye


text:
Ghana
Ghana anaa Gaana yɛ ɔman bi a ɛwɔ Africa atɔeɛ mantam hɔ. Aman a atwa ne ho ahyia no bi ne Côte d’Ivoire (ɛno wɔ atɔe fam), Burkina Faso (ɛno wɔ atifi fam), Togo (ɛno wɔ apue fam) ɛna Gulf of Guinea no wɔ anaafoɔ. Edin 'Ghana' no kyerɛ “Ɔko mu Hene” na wɔnyaa saa din no fii tete Ghana empire no mu.
Kane no, na ahenfo ahodoɔ na woagye Ghana asase no afa paa yie, te sɛ Asanti Ahenni, Akwamufoɔ, Bonomanfoɔ, Denkyirafoɔ, Fantefoɔ, ne afoforo a wɔka ho. Ebinom deɛ, na wɔnyɛ Akanfoɔ, te sɛ Nkranfoɔ ne Dagombafoɔ. Wɔne Aborofo ntam dwadiɛ fii ase bere a wɔne Pɔtgɔkyifoɔ yɛɛ ntease apam wɔ mfe 1500 mu hɔ. Ɛno akyi no, Britainfo maa nea wɔfrɛ no Sika mpoano Ahenni no fii asɛ wɔ afe 1874 mu wɔ Ghana mmeae bi pɛ.
Gold Coast nyaa ne faahodie wɔ afe 1957 mu fii wɔn sodifoɔ a na wɔne United Kingdom no. Ɛno ma Ghana bɛyɛɛ ɔman a edin nkan nyaa ne fahondie wɔ abibirim mantam ha.
Nkekaho[sesa | edit source]
- Government of Ghana Official Website (English)
- Parliament of Ghana (English)


text:
Nnipa amumɔyɛ
1Nkwaseafo ka wɔ wɔn koma mu se, “Onyankopɔn bi nni hɔ.” Wɔn nyinaa yɛ atorofo na wɔayɛ bɔne akɛseakɛse; na wɔn mu baako mpo nyɛ papa.
2 Awurade wɔ soro hwɛ adasamma mu sɛ obehu onyansafo a ɔsom no wɔ wɔn mu anaa. 3 Nanso wɔn nyinaa afom; wɔn nyinaa bɔne yɛ pɛ. Wɔn mu baako mpo nyɛ nea ɛteɛ; ɔbaako mpo nni hɔ. 4 Awurade bisa se, “Enti wonnim? Saa nnebɔneyɛfo yi kyerɛ sɛ wonnim nea wɔreyɛ? Wɔbɔ me nkurɔfo korɔn na wɔtena ase nanso wɔmfɛre me.”
5 Nanso wɔbɛbɔ wɔn hu efisɛ, Onyankopɔn te wɔn a wotie no mu. 6 Nnebɔneyɛfo sɛe ɔhobrɛasefo nhyehyɛe, nanso Awurade ne ne guankɔbea. 7 Mebɔ mpae sɛ, nkonim befi Sion aba Israel. Sɛ Awurade bɛsan agye Israel bio a, anka wɔn ani begye yiye.


text:
Kristo, yɛn boafo
1Me mma, merekyerɛw eyi abrɛ mo na moanyɛ bɔne; na sɛ obi yɛ bɔne a, yɛwɔ Yesu Kristo ɔtreneeni no a ɔsrɛ wɔ Agya no hɔ ma yɛn. 2 Na Kristo no ankasa ne ɔkwan a yɛfa so nya yɛn bɔne fafiri na ɛnyɛ yɛn bɔne nko, na nnipa nyinaa bɔne.
3 Sɛ yedi Onyankopɔn mmara so a, na ɛkyerɛ sɛ yenim no.
4 Sɛ obi ka se, “Minim no,” nanso onni ne mmara so a, saa onipa no yɛ ɔtorofo a nokware nni ne mu. 5 Na obiara a otie n’asɛm no yɛ obi a nokwarem, ne dɔ a ɔde dɔ Onyankopɔn no yɛ pɛ. Eyi na ɛma yɛte yɛn ho ase sɛ yɛte Onyankopɔn mu. 6 Ɛsɛ sɛ obiara a ɔka se ɔte Onyankopɔn mu no tena ase sɛ Yesu Kristo pɛpɛɛpɛ.
Mmara foforo
7 Anuanom, saa mmara a merekyerɛw abrɛ mo yi nyɛ asɛm foforo. Ɛyɛ mmara dedaw a moate fi mfitiase pɛɛ no. Mmara dedaw no yɛ ade a moate ho asɛm dedaw. 8 Nanso, mmara a merekyerɛw abrɛ mo yi yɛ foforo na emu nokware no da adi wɔ Kristo ne mo mu. Esum no retwam na hann papa no gu so rehyerɛn.
9 Obiara a ɔka se ɔwɔ hann no mu, nanso ɔtan ne nua no wɔ sum mu besi saa dɔnhwerew yi mu. 10 Obiara a ɔdɔ ne nua no te hann mu, enti biribiara nni ne mu a ɛbɛma obi foforo ayɛ bɔne. 11 Nanso obiara a ɔtan ne nua no te sum mu. Ɔnam mu a onnim faako a ɔrekɔ efisɛ, esum no afura n’ani.
12 Me mma, merekyerɛw mo efisɛ, esiane Kristo din nti, wɔde mo bɔne afiri mo. 13 Agyanom, merekyerɛw mo, efisɛ, munim nea ɔte ase fi mfiase no. Mmabun, merekyerɛw mo, efisɛ, moadi ɔbonsam so.
14 Mma, merekyerɛw mo, efisɛ, munim Agya no. Agyanom, merekyerɛw mo, efisɛ, munim nea ɔte ase fi mfiase no. Mmabun, merekyerɛw mo, efisɛ mowɔ ahoɔden. Onyankopɔn asɛm no te mo mu na moadi ɔbonsam so.
15 Monnnɔ wiase anaasɛ biribiara a ɛyɛ wiase de. Sɛ modɔ wiase a, na ɛkyerɛ sɛ monnɔ Agya a ɔwɔ mo mu no. 16 Biribiara a ɛyɛ wiase de, nea bɔne hwehwɛ, nea nnipa hunu na wɔpɛ, biribiara a ɛwɔ wiase a nnipa hoahoa wɔn ho wɔ ho no, emu biara mfi Agya no. Ne nyinaa fi wiase. 17 Wiase ne mu nneɛma a ɛwɔ mu a nnipa hwehwɛ no retwam, nanso nea ɔyɛ Onyankopɔn apɛde no tena hɔ daa.
Kristo atamfo
18 Me mma, awiei no abɛn. Wɔka kyerɛɛ mo se Kristo Tamfo no bɛba, nanso mprempren, Kristo atamfo bebree ada wɔn ho adi enti yɛahu sɛ ampa awiei no abɛn. 19 Nokwarem, na saa nnipa yi nka yɛn ho na ɛno nti na wogyaw yɛn hɔ no. Na sɛ wɔka yɛn ho a, anka wɔne yɛn tenae. Nanso wogyaw yɛn hɔ sɛnea wobehu no pefee sɛ wɔnka yɛn ho.
20 Mo de, Kristo ahwie Honhom Kronkron no agu mo so, enti mo nyinaa nim nokware no. 21 Ɛnyɛ sɛ munnim nokware no nti na makyerɛw saa krataa yi, na mmom munim na munim nso sɛ, atoro biara mfi nokware mu mma.
22 Afei, hena ne ɔtorofo? Ɛyɛ obi a ɔka se Yesu nyɛ Kristo no. Oyi ne Kristo tamfo. Ɔpo Agya no ne Ɔba no nyinaa. 23 Na nea ɔpo Ɔba no po Agya no; nea ogye Ɔba no, gye Agya no nso.
24 Mommɔ mmɔden mfa asɛm a motee mfiase no nsie mo koma mu. Sɛ mode asɛm a motee mfitiase no sie a, mo ne Ɔba no ne Agya no benya ayɔnkofa. 25 Na eyi na Kristo no ankasa ahyɛ yɛn ho bɔ no, nkwa a enni awiei no.
26 Mekyerɛw mo fa wɔn a wɔpɛ sɛ wɔdaadaa mo ho. 27 Na mo de, Kristo ahwie ne Honhom Kronkron no agu mo so. Mmere dodow a ne Honhom no te mo mu no, ɛho nhia sɛ obi foforo bɛkyerɛkyerɛ mo. Efisɛ, ne Honhom no kyerɛkyerɛ mo biribiara. Na nea ɔkyerɛ no nso yɛ nokware; ɛnyɛ atoro. Muntie Kristo nkyerɛkyerɛ no na montena ne mu.
28 Me mma, montena ne mu sɛnea ɛbɛyɛ a sɛ ɔba a, yebenya akokoduru na yɛmfa aniwu nkohintaw da a ɔbɛba no. 29 Munim sɛ Kristo yɛ ɔtreneeni. Na ɛsɛ sɛ muhu sɛ obiara a ɔyɛ ade trenee no yɛ Onyankopɔn ba.


text:
Yesu sa ɔbarima bi a ɔwɔ hohommɔne yare
1Yesu ne n’asuafo beduu po no fa baabi wɔ Gerasefo asase so. 2 Ɔresi afi ɔkorow no mu no, ɔbarima bi a honhommɔne wɔ ne mu di mmirika fi amusiei behyiaa no.
3 Na saa ɔbarima yi te amusiei hɔ. 4 Ɔyɛ obi a na ne ho yɛ den yiye nti, sɛ wɔde nkɔnsɔnkɔnsɔn mpo gu ne nsa a, otumi bubu mu a obiara ntumi nkɔ n’anim. 5 Awia ne anadwo nyinaa na ɔnenam amusiei hɔ mmepɔw no mu a, ɔde abo a ano yɛ nam twitwa ne ho.
6 Ɔbarima yi huu Yesu wɔ akyirikyiri no, otuu mmirika bebuu no nkotodwe.
7 Ɔteɛteɛɛm se, “Yesu, Ɔsorosoro Nyankopɔn no Ba, dɛn na wowɔ ne me yɛ? Mesrɛ wo, nyɛ me ayayade biara!” 8 Yesu teɛɛ honhommɔne a ɛwɔ ɔbarima no mu no se, “Honhommɔne, fi ne mu fi!”
9 Yesu bisaa no se, “Wɔfrɛ wo dɛn?” Obuaa Yesu se, “Me din de ‘Dɔm’, efisɛ, yɛdɔɔso.”
10 Afei, ɔsrɛɛ Yesu anibere so sɛ ɔmmpam wɔn nnkɔ akyirikyiri.
11 Saa bere no, na mprakokuw bi redidi wɔ bepɔw no nkyɛn baabi a ɛbɛn po no. 12 Enti, ahonhommɔne no srɛɛ Yesu sɛ, “Tu yɛn na yɛnkɔhyɛ mprako no mu.”
13 Yesu maa wɔn ho kwan ma wɔkɔhyɛɛ mprako no mu. Mprako no de ahoɔhare sianee bepɔw no koguu po no mu ma ɛfaa wɔn.
14 Mprakohwɛfo no guan baa nkurow a ɛbemmɛn hɔ no mu bɛkaa nea wɔahu no kyerɛɛ wɔn. Wɔn a wɔtee no kɔhwɛɛ nea asi no. 15 Nnipakuw no duu faako a Yesu wɔ no, wohuu ɔbarima a na hohommɔne ahyɛ no ma no sɛ ɔte hɔ dinn a n’adwenem atew no. Eyi maa wɔn ho dwiriw wɔn. 16 Wɔn a wohuu nea asi no ka kyerɛɛ afoforo, 17 maa nnipakuw no srɛɛ Yesu sɛ, omfi wɔn nkyɛn nkɔ, na wɔn ho ntɔ wɔn! 18 Enti ɔsan foro kɔtenaa ɔkorow no mu. Ɔbarima a na honhommɔne wɔ ne mu no srɛɛ Yesu sɛ ɔpɛ sɛ ɔne no kɔ. 19 Nanso, Yesu kae se, “Dabi, kɔ na kɔka anwonwade a Onyankopɔn ayɛ ama wo yi ne n’ahummɔbɔ ho asɛm kyerɛ wo nnamfo.”
20 Enti, ɔbarima no fii hɔ kɔɔ Dekapoli, ‘Nkurow Du’, no a ɛwɔ saa ɔmantam no mu no mu, kɔkaa anwonwade a Yesu ayɛ ama no no kyerɛɛ obiara. Wɔtee asɛm no no, wɔn ho dwiriw wɔn.
21 Yesu de ɔkorow no twa baa po no fa baabi no, nnipakuw betwaa ne ho hyiae wɔ mpoano hɔ.
Ɔbea bi ayaresa
22 Asafopanyin bi a na ɔwɔ hɔ a wɔfrɛ no Yairo no, buu Yesu nkotodwe, 23 srɛɛ no sɛ, ɔnsa ne babea yare mma no. Ofi ahoyeraw mu ka kyerɛɛ Yesu se, “Abofra no rewu, enti mesrɛ wo sɛ, fa wo nsa bɛka no na onya nkwa.”
24 Yesu ne no kɔe a nnipakuw no di wɔn akyi. 25 Na ɔbea bi a watu mogya mfe dumien ka nnipakuw no ho. 26 Ɔde ne yare no akyin ayaresafo bebree so atua sika bebree ama wayɛ ohiani, nanso na ne ho ntɔ no ara. 27 Na wate anwonwade a Yesu ayɛ no nyinaa, na ɛno nti na ɔde ne ho fraa nnipakuw no, de ne nsa besoo Yesu atade mu no.
28 Odwenee ho kae se, “Sɛ mitumi nya ne ho kwan, de me nsa so n’atade mu kɛkɛ a, me ho bɛtɔ me.” 29 Ampa ara, oso a osoo n’atade no mu pɛ, na mogya no twae maa ne ho tɔɔ no!
30 Amonom hɔ ara, Yesu tee nka sɛ ayaresa tumi afi ne mu. Ɔdanee ne ho kyerɛɛ nnipakuw no bisae se, “Hena na osoo m’atade mu no?”
31 N’asuafo no buae se, “Saa nnipakuw a obiara de ne ho twitwiw ne yɔnko yi na worebisa se, hena na ɔde ne nsa aka w’atade?”
32 Nanso, ɔpɛe sɛ ohu onipa ko a osoo n’atade mu no. 33 Bere a ɔbea no huu asɛm a asi no, ɔde ahopopo bebuu Yesu nkotodwe kaa nea ɔyɛe no kyerɛɛ no. 34 Yesu ka kyerɛɛ no se, “Ɔbabea, wo gyidi ama wo ho atɔ wo; fa asomdwoe kɔ; wo yare no agyae.”
Yairo babea no nyan
35 Ogu so rekasa akyerɛ ɔbea no no, abɔfo fi Yairo fi bɛbɔɔ amanneɛ se, Yairo babea no awu, enti ɛho nhia sɛ Yesu bɛba bio. 36 Yesu antie nea wɔreka no koraa, na ɔka kyerɛɛ Yairo se, “Nsuro. Gye me di.”
37 Afei, Yesu ka kyerɛɛ nnipakuw no se, obiara nnni m’akyi nnkɔ Yairo fi hɔ gye Petro, Yakobo ne Yohane. 38 Bere a Yesu duu hɔ no, ohui sɛ ɛhɔ nyinaa ayɛ manyamanya a nnipa retwa agyaadwo. 39 Ɔkɔɔ ofi no mu ne wɔn a wɔwɔ hɔ no kɔkasae. Obisaa wɔn se, “Adɛn ne agyaadwotwa ne basabasayɛ yi? Abofra no nwui; nna na wada!”
40 Wɔn a wɔwɔ hɔ no tee asɛm a Yesu kae no, wɔserew no. Yesu ka kyerɛɛ wɔn a wɔwɔ fie hɔ no se, wɔn nyinaa mfi adi. Ɔne abofra no agya ne ne na ne n’asuafo baasa no kɔɔ nea abofra no da hɔ.
41 Osoo abea no nsa na ɔka kyerɛɛ no se, “Talita kuum” a ase ne sɛ, “Abeawa, mise wo sɛ sɔre!” 42 Amonom hɔ ara abeawa no sɔree na ofii ase nantewee. 43 Na wadi mfirihyia dumien. Nea esii yi maa wɔn ho dwiriw wɔn papa.


text:
Twi
Twi yɛ Kasa wɔ Ghana man mu. Nnipa bɛyɛ
ɔpepepem nson na ɛka Twi Kasa wɔ Ghana. Ghanafoɔ wɔ kasa ahoroɔ bebree. Twi ka Akan Kasa abusua a yɛfrɛ no Kwa Kasa Abusua no ho. Twi gu mu ahoroɔ pii nanso ne nyinaa yɛ kasa baako a obiara te ase. Yɛwɔ Asante Twi, Akuapem Twi, Akyem Twi ɛne nea ɛkeka ho.Ga nso ye kasa a ewɔ Ghana.
Twi a, yɛka daadaa no nteaseɛ nyɛ na. Ɛno akyiri no, yɛwɔ mmɛ ne akasakoa a, ɛwɔ sɛ obi de n'adwene kɔ akyiri ansa na wate aseɛ. Wopɛ sɛ woka obi anim asɛm wɔ aberɛ a, wompɛ sɛ wofom no a, wobu no bɛ. Nti na mpaninfoɔ bu bɛ bi sɛ: "ɔba nyansafoɔ, yɛbu no bɛ, na yɛnnka no asɛm".
Kasakoa yɛ asɛm a, ne nkyerɛaseɛ ɛnna tee. Ne saa nti no obi a, n'ani mfiriiɛ no rente aseɛ. Yɛmfa no sɛ, obi awu, na ne ba ketewa wɔ hɔ na wompɛ sɛ ɔbɛ te sɛ n'awofoɔ awu a, woka no sɛ: "asemasi adane n'ani ahwɛ dan", anaa sɛ, "asemasi aka nkyene agu". Ɛtoaso bio, yɛka kasakoa de anidie ma obi a, odi nim. Ɛno nti, sɛ ɔhene wu a, yɛka sɛ: "Nana kɔ ne kra akyi".


text:
1- 2Na lɛkwa leevu-lɛlɔndi lɛni na Ɔga Unengudi Kaesare Tiberio ɔɔdi lɛga ni, Kenye Udiene Yohane ɔni ndi Sakaria ubidi ɔ́kɛ linyesia lɛdi ɔ́siku Katɔti kudɔ uwi ɔni na uli ketele kemo. Na Pontio Pilato ɔɔtɔnku aban na Yudea kalɔ lɛlɔ. Na Herode ɔɔdi Galilea kalɔ lɛlɔ. Na uwi ɔmmɔ kani kemo ni, Herode ɔnwani Ƒilipo lɛnɔ ɔɔdi kalɔ kani baalɔ Iturea ku Trakoniti kalɛkɛ lɛlɔ. Na Lɛlɔ Ɔdine Lisania lɛnɔ ɔɔdi Abilene kalɔ lɛlɔ. Na uwi ɔmɛni kemo ni, Hana ku Kaiafa badi Katɔti bakpane benengudi. 3Amu na Yohane ɔkɛ ɔɔví Yordan utuvi ku kalɛkɛ mmɔ bene fui ɔɔsu Katɔti litemi ɔnii, “Binwini kama bɛkya bina ekpidi na bɛfɔ ntu bɔkpila ɔdi kalɛ na Katɔti uti bina ekpidi ɔkyiɛ-mii.” 4Na Katɔti Kenye Udiene Yesaia ɔku kemo ni, lɛni na bénweni bákya banini, “Ukyuli ɔdi ɔɔva na ketele kemo ɔnini, 'Binye kagyumana bite Blɔti. Bɛklibi bina lɛlɔ kaduɛ bite nwuna bubo. 5Biyile lɛbonga na bɛbwɛ abi ku abinkpo fui na atɛ kalɔ. Na binyene lilu lɛni nábu. Na kesii kani nse kpukplo kpukplo ni, bɛbla-nwu suɛlɛ suɛlɛ. 6Mmɔ na bekyuli fui badubɔnu Ɔfɔne ɔni na ɔ́tala!' ” 7Bekyuli pii bálɛ bébo banii Yohane ɔkpila-ma ntu. Nsu Yohane ɔ́su-ma ɔnini, “Bibo likyulikpi aani balakpi! Bitatɔlɔ lɛlɔ bɛnii si bákpila-mii ntu kani ni, ɔ́sa na bɛ́lɛ Katɔti kɔtu kɔni na ɔdubɔni bekyuli bekpidi kemo. 8Bɛtina na bina ɔbladu kemo ka bínwini kama bɛ́kya bina alaekpidi. Na bitakali ka Abraham kaba kemo bebi bɛdi ɔsu ni, Katɔti ɔɔɔdubo-mii kɔtu bɔni. Mɔɔsu-mii nnii Katɔti ɔkana udie kaba ɔsiku atakpɛ amɛni kemo ute Abraham. 9Bɛɛnu ka bada kadadi benye kugyii lɛlɔ na bada-ku ku ligyiitu. Kugyii biala naaanwu ebi buni ni, badubɔmɛnɛ-ku bakya lɛgyavonku kemo!” 10Amu na bekyuli bammɔ béye-nwu banii, “Na bi na ɔlɛka bɔbla ɔfɛni?” 11Amu na údie kenye ɔ́su-ma ɔnini, “Awɔ ɔni mbo awu ɔkyadi na údu inyɔ ni, ti unwi te ukyuli ɔni neeebo ɔdi. Na ukyuli ɔni mbo adila lɛnɔ ni, na ule-nya lɛni kani.” 12Kuyi bafɔne badi lɛnɔ bébo banii ɔkpila-ma ntu. Ama béye-nwu banini, “Ala ɔtinane, bi na ɔlɛka bɔbla?” 13Amu na Yohane ɔ́su-ma ɔnini, “Bitafɔ kuyi bitetulo lɛla lɛni na ɔda bubo búte ulu bɔ́wɔ.” 14Bekpone badi lɛnɔ béye-nwu banini, “Na abu nɔɔ? Bi na ɔlɛka bɔbla?” Amu na ɔ́su ama lɛnɔ ɔnini, “Bɛya na bina lɛyufɔla lɛda-mii ebiti. Na bɛsɔ bitasia ɔmɛni kama bitanya ukyuli ɔdi bitamana na bɛfɔ-nwu egulabi adi iye bitadu ukyuli ɔdi kɔtɔ na ulu ukpidi lɛlɔ.” 15Bekyuli bamɛni lɛnunsia lɛ́kɔ katɔ líbu na bákali ka Yohane ndi Ukyuli Ɔfunadi ɔni na benye bagya. 16Anwuɔsu Yohane ɔ́su bana fui ɔnini, “Ntu na ami líti mɔɔkpila-mii. Nsu ukyuli ɔdi ɔsia-mi kama ɔdubo ɔni na utulo-mi fui! Ńtedu ka lɛbla kabla kadi lite-nwu muedi. Na ukyuli ɔmɛni ndubuti Katɔti Kɔyu ku ogya ɔkpila-mii. 17Ɔda nwuna kɔɔlɛ kɔni na ɔdubɔfɛ nwuna edula udie na uti uwi unwu kemo. Nsu ɔdubɔkyula afafa ku lɛmuyɔ lɛkladi na ogya ɔni naaadubo buni kudii!” 18Na Yohane ɔ́su Katɔti litemi na lilu pii lɛlɔ úte bekyuli, na ɔ́su-ma geen ka bavumana udu ku bana ngba bulie. 19Na ka aban lɛga ɔdine Herode úfie ɔnwani ulekudi ɔni baalɔ Herodia ɔ́fɔ ku udunkpi ala bamba pii ani na ɔ́bla ɔsu ni, Yohane ɔ́dɔnku-nwu. 20Ɔmɛni ɔsu Herode ɔ́sɔ ɔ́bla lɛla lɛni návi ntu lítulo fui ɔni na ɔ́ya na béti Yohane bátákya ɔtɔ kemo. 21Ka Yohane ɔ́kpila bekyuli fui ntu ɔ́wɔlɔ ni, ɔ́kpila Yesu lɛnɔ ntu. Na uwi ɔni na Yesu ɔkya ɔɔkpali katɔ ni, katɔ kálɛmi. 22Na Katɔti Kɔyu kɔ́yu kúbo kúbelie-nwu lɛlɔ aani abloduma kalɛ. Amu na bénu Katɔti lɛdi ka lɛ́si katɔ lɛnini, “Awɔ ndi mina Ubi Ɔyɔne. Aafɔ́-mi anu geen.” 23Yesu ɔ́fɔ aani akwa aavlatɛ uwi ɔni na úse nwuna kabla kalɔ. Bekyuli kasusu kaatina-ma ka nwuna ɔwɔne ndi Yosef ɔni ɔti ndi Eli 24ɔni ɔti ɔdi Mattat ɔni ɔti ɔdi Lewi ɔni ɔti ɔdi Melki ɔni ɔti ɔdi Yanai ɔni ɔti ɔdi Yosef 25ɔni ɔti ɔdi Matatia ɔni ɔti ɔdi Amos ɔni ɔti ɔdi Nahum ɔni ɔti ɔdi Hesli ɔni ɔti ɔdi Nagai 26ɔni ɔti ɔdi Mahat ɔni ɔti ɔdi Matatia ɔni ɔti ɔdi Semein ɔni ɔti ɔdi Yosek ɔni ɔti ɔdi Yoda 27ɔni ɔti ɔdi Yohanan ɔni ɔti ɔdi Resa ɔni ɔti ɔdi Sorobabel ɔni ɔti ɔdi Sealtiel ɔni ɔti ɔdi Neri 28ɔni ɔti ɔdi Melki ɔni ɔti ɔdi Adi ɔni ɔti ɔdi Kosam ɔni ɔti ɔdi Elmadam ɔni ɔti ɔdi Er 29ɔni ɔti ɔdi Yesu ɔni ɔti ɔdi Elieser ɔni ɔti ɔdi Yorim ɔni ɔti ɔdi Matat ɔni ɔti ɔdi Lewi 30ɔni ɔti ɔdi Simeon ɔni ɔti ɔdi Yuda ɔni ɔti ɔdi Yosef ɔni ɔti ɔdi Yonam ɔni ɔti ɔdi Eliakim 31ɔni ɔti ɔdi Melea ɔni ɔti ɔdi Mena ɔni ɔti ɔdi Matata ɔni ɔti ɔdi Natan ɔni ɔti ɔdi Dawid 32ɔni ɔti ɔdi Yisai ɔni ɔti ɔdi Obed ɔni ɔti ɔdi Boas ɔni ɔti ɔdi Sala ɔni ɔti ɔdi Nahson 33ɔni ɔti ɔdi Aminadab ɔni ɔti ɔdi Admin ɔni ɔti ɔdi Arni ɔni ɔti ɔdi Hesron ɔni ɔti ɔdi Peres ɔni ɔti ɔdi Yuda 34ɔni ɔti ɔdi Yakob ɔni ɔti ɔdi Isak ɔni ɔti ɔdi Abraham ɔni ɔti ɔdi Tera ɔni ɔti ɔdi Nahor 35ɔni ɔti ɔdi Serug ɔni ɔti ɔdi Reu ɔni ɔti ɔdi Peleg ɔni ɔti ɔdi Eber ɔni ɔti ɔdi Sala 36ɔni ɔti ɔdi Kainan ɔni ɔti ɔdi Arfaksad ɔni ɔti ɔdi Sem ɔni ɔti ɔdi Noa ɔni ɔti ɔdi Lamek 37ɔni ɔti ɔdi Metusala ɔni ɔti ɔdi Henok ɔni ɔti ɔdi Yared ɔni ɔti ɔdi Mahaleel ɔni ɔti ɔdi Kainan 38ɔni ɔti ɔdi Enos ɔni ɔti ɔdi Set ɔni ɔti ɔdi Adam ɔni ɔti ɔdi Katɔti.
Copyrighted Material
Learn More


text:
Nea YɛYɛ – Wɔn Woafi Yehowa Adansefo mu
Nnipa Bebree a woreboaboa wɔnho sɛ wobefi Ɔwɛn Aban Ahyehyɛde no mu anaasɛ woredwinnwen ho sɛ wobefi mu no ebia worennwen ɛmfa ɔsom ho bio. Nokwarem no, bebree a woagyae Ɔwɛn Aban no apo ɔsom korakoraa. Yɛn internɛt dwumadibea 4Jehovah.org wɔde abata yɛn Kristosom Adwuma Yesu Adansefo no (Witnesses for Jesus Inc.) ho. Yɛnyɛ Ɔsom Ahyehyɛde. Ɛwom sɛ yɛyɛ Kristosom adwuma a yɛmpɛ mfaso na yɛwɔ ahofama sɛ yɛbɛka nokware Bible nkyerɛkyerɛ a ɛfa Yehowa Adansefo gyidi ne nneyɛe ho, yɛnkamfo asɔre anaa ɔsom akuw bi. Nnipa ankorankoro a wɔgye yɛn botae, anisoadehu ne apɛde tom ɛnna wɔboa wɔ sika fam.
Nwb-Mmoa YԐDe Ma Wɔn A Woafi Yehowa Adansefo Mu
Bible Mmuae Yehowa Adansefo Gyidi Ne Wɔn Mmusude
- Yehowa Adansefo Gyidi Ne Nneyɛe
- Yehowa Adansefo Bible nkyerɛase no woahwehwɛm
- Yehowa Adansefo Bara Mogya Wɔtwe Gu Nipaduam
- Yesu Kristo wusɔre no-yesu nyanee fii awufo mu wɔ honhom-nipadua a aniwa nhu?
- Yehowa Adansefo Abakɔsɛm Ne Wɔn Mmusude
- HENANOM NE YEHOWA ADANSEFO? -Wᴐn Abakᴐsԑm, Gyidi Ne Amanne
- Nokwasɛm a ɔwɛn aban asafo (Watchtower Society) mpɛ sɛ wohu
This post is also available in: Spanish Portuguese Czech Italian Russian German Borɔfo


text:
Facebook yɛ chat program a obiara de yɛ dwuma a wotumi ne obi kasa abraa onipa koro no mpo wo Amɛrika na wowɔ Gaana. Nnipa beye 1,000,000,000 a eko 2,000,000,000 na ewo Facebook yi. Wotumi de foto to so na obi atwerɛ ho deɛ ope.
Facebook so amanneɛ nso wo ho paa. Ebi ne se obi ne wobekasa a wonnim no. Na oye obarima na one obaa bekasa a onnim no. Yei nti, no obi frɛɛ nnipa a wowo facebook bebree a ɔnnim wɔn maa wɔbaa Haren,Hɔlan. Wɔbaa hɔ no,Wɔwiaa nnoɔma firii setɔɔ bi a wɔfre no Albert Heijn. Koti antumi ankye yeinom biom. Ammanne no bi nie.Yei sii afe 2012 no mu.


text:
Dwom a wɔto ɔman amanehunu bere mu
1O Awurade, daa mɛto wo dɔ a wowɔ daa no ho dwom; mɛda wo nokware no adi daa daa. 2 Minim sɛ wo dɔ no bɛtena daa nyinaa, na wo nokware no tim hɔ te sɛ wim.
3 Wokae se, “Me ne onipa a mayi no no ayɛ apam; mahyɛ me somfo Dawid bɔ. 4 Daa w’aseni na ɔbɛyɛ ɔhene. Mɛhwɛ w’abusua so daa daa.”
5 Ɔsorofo to anwonwade a woyɛ ho dwom; wɔto wo nokware ho dwom, Awurade. 6 Obi nni soro a ɔte sɛ wo, Awurade. Ɔsorofo no biara sɛso nte sɛ wo. 7 Wodi wo ni w’atreneefo agyinatufo mu, na wɔde suro gyina w’anim. 8 Awurade Nyankopɔn Tumfoɔ, obi kɛseyɛ nsen wo. Biribiara mu, O Awurade, woyɛ ɔnokwafo.
9 Wo na wudi ɛpo ne tumi nyinaa so. Wobrɛ n’asorɔkye ase. 10 Wububu ɔtɔfo Rahab kum no. Wonam w’ahoɔden so dii w’atamfo so. 11 Ɔsoro ne asase yɛ wo dea. Wobɔɔ wiase ne nea ɛwɔ mu nyinaa. 12 Wobɔɔ atifi ne anafo. Bepɔw Tabor ne Bepɔw Hermon to dwom ma wo di ahurusi. 13 Wo tumi so! W’ahoɔden nso so!
14 Wokyekyeree w’aheman wɔ trenee ne nokware so. Ɔdɔ ne nokware da adi wɔ nea woyɛ biara mu. 15 Wɔn a wɔto nnwom de som wo no ahotɔ yɛ bebree. Saa ara nso na ɛte wɔ wɔn a wɔte adɔe hann mu no! 16 Esiane wo nti, wɔn ani gye da mu no nyinaa na wɔkamfo wo wɔ wo papayɛ ho. 17 Woma yedi nkonim akɛse; wo dɔ mu na yedi nkonim no. 18 O Awurade, wo na wuyii ɔhwɛfo maa yɛn. O, Israel Nyankopɔn Kronkron, na womaa yɛn yɛn hene.
19 Tete no, anisoadehu mu, woka kyerɛɛ wo somfo nokwafo no se, “M’aboa ɔsraani a wagye din no; mede ahengua no ama obi a mayi no afi nnipa no mu. 20 Mede ngo kronkron asra m’akoa Dawid de akyerɛ sɛ ɔno na masi no ɔhene. 21 M’ahoɔden bɛka ne ho daa; me tumi bɛma no ahoɔden. 22 N’atamfo rentumi nni ne so da. Amumɔyɛfo rentumi nni ne so. 23 Mebubu n’atamfo na makum obiara a ɔtan no. 24 Mɛdɔ no na madi no nokware. Mɛma no adi nkonim daa. 25 Mɛtrɛw n’ahemman mu fi po mu kosi Asu Efrata mu. 26 Ɔbɛka akyerɛ me se, “Wone m’agya ne me Nyankopɔn; wone me hwɛfo ne m’agyenkwa.
27 Mɛyɛ no m’abakan, ahene no mu nyinaa ɔkɛseɛ. 28 Medi bɔ a mɛhyɛ no no so daa. Na apam a me ne no apam no nso, bɛtena hɔ daa daa. 29 N’abusua bɛtena hɔ daa daa te sɛ wim. N’aseni na daa ɔbɛyɛ ɔhene. 30 Nanso sɛ n’asefo anni me mmara so na sɛ wɔantena ase sɛnea me mmara te, 31 sɛ wobu me mmara so na wɔanni me mmara so a, 32 ɛnne, mɛtwe wɔn aso wɔ wɔn bɔne ho na mɛma wɔahu amane wɔ wɔn mfomso ho. 33 Nanso merennyae dɔ a mede dɔ Dawid no na meremmu bɔ a mehyɛɛ no no so. 34 Apam a me ne no hyɛe no nso, meremmu so, na bɔ a mehyɛɛ no no nso, merenyi mu baako mpo. 35 Menam me din kronkron no so ahyɛ no bɔ prɛko. Merentwa Dawid atoro da. 36 Obenya asefo daa na mɛhwɛ n’ahemman so mmere dodow a owia bɔ yi. 37 Ɛbɛyɛ afebɔɔ sɛ ɔsram, ɔdansefo nokwafo a ɔwɔ wim no.”
Nkogu a ɔhene dii ho agyaadwotwa
38 Nanso wo bo afuw ɔhene a wuyii no no; woatew wo ho afi ne ho na woapa no. 39 Woagu apam a wo ne wo somfo pamee no atow n’ahenkyɛw ato atɛkyɛ mu. 40 Woabubu ne kurow no afasuw nyinaa agu fam ama n’abankɛse nyinaa ayɛ amamfo. 41 Wɔn a wotwam wɔ hɔ wia n’agyapade. N’afipamfo serew no. 42 Wode nkonim no ama n’atamfo. Woama wɔn nyinaa anya ahotɔ. 43 Woama n’akode ayɛ ɔkwa, ama wobedi no so wɔ ɔko mu. 44 Woagye n’adehye akyeampoma atow n’ahengua akyene fam. 45 Woama wabɔ akwakoraa mono de aniwu akata ne ho.
Ogye mpaebɔ
46 Awurade, wode wo ho besie afebɔɔ? W’abufuw bɛhyew sɛ ogya akosi da bɛn? 47 Kae tiaa a me nkwa nna yɛ. Kae sɛ wobɔɔ yɛn nyinaa sɛ adasamma! 48 Hena na ɔbɛtena ase a ɔrenwu da? Ɛbɛyɛ dɛn na ɔdasani atew ne ho afi damoa ho?
49 Awurade, wo dɔ a na wowɔ kan no ho nsɛnkyerɛnne bi wɔ he? Bɔ a wohyɛɛ Dawid no bi wɔ he? 50 Mma wo werɛ mmfi kasatia a me a meyɛ wo somfo, wɔkasa tia me no ne sɛnea minya boasetɔ ma abosonsomfo nnome no. 51 W’atamfo kasa tia wo hene a woayi no no, O Awurade! Baabiara a ɔbɛfa no, wɔkasa tia no.
52 Kamfo Awurade daa daa!
Amen! Amen!


text:
Mpae a wɔbɔ ma Onyankopɔn twe amumɔyɛfo aso
1Ampa ara sɛ mo atumfoɔ mubu atɛntrenee? Mubu nnipa nyinaa atɛn pɛpɛɛpɛ? 2 Dabi! Mudwen amumɔyɛ a mubetumi nko ara ho na moayɛ bɔne akɛse wɔ asase no so. 3 Amumɔyɛfo fom daa wɔ wɔn nkwa nna mu. Wodi atoro fi da a wɔde woo wɔn. 4 Bɔre ahyɛ wɔn ma te sɛ awɔ. Wosisiw wɔn aso te sɛ ɔprammini sotifo 5 a ɔnte ɔwɔ ntafowayifo no nne, anaa nkonyaayifo a ɔyɛ den dwom.
6 Bubu saa agyata a wɔn ho yɛ hu yi se, O Onyankopɔn. 7 Ma wontwa mu nkɔ sɛ sunsuansu; ma wɔnyam wɔn sɛ wura a egu kwan mu. 8 Ma wɔnyɛ sɛ nwaw a amanaman fa wɔn. Ma wɔnyɛ sɛ abanoma a owu awoe na onhu hann. 9 Ansa na wobehu no na wɔatwa wɔn sɛ wura, na Onyankopɔn abufuw mu, obehuw wɔn agu wɔ bere a wɔte ase.
10 Sɛ wɔtwe nnebɔneyɛfo aso a, atreneefo ani begye. Wɔbɛnantew afa amumɔyɛfo no mogya mu. 11 Nnipa bɛka se, “Ampa ara wɔatua atreneefo ka na, nokware, Onyankopɔn a obu wiase atɛn wɔ hɔ.”


text:
Ogye ho mpaebɔ
1Woapo yɛn, Onyankopɔn, adi yɛn so; wo bo afuw yɛn nanso afei, dan w’ani kyerɛ yɛn. 2 Woama asase no awosow na woapae mu; afei sa n’apirakuru no, efisɛ, emu retetew. 3 Woama wo nkurɔfo ahu amane yiye; yɛtɔ ntintan sɛ wɔn a wɔabobow nsa.
4 Woabɔ wɔn a wosuro wo no kɔkɔ sɛnea ɛbɛyɛ a wobefi afobu mu. 5 Fa wo tumi gye yɛn. Gye yɛn mpaebɔ so sɛnea ɛbɛyɛ a wobegye nnipa a wodɔ wɔn no. 6 Onyankopɔn akasa afi Kronkron mu Kronkron se, “Nkonim mu, mɛkyɛ Sekem mu, na makyekyɛ Sukot bon no mu ama me nkurɔfo. 7 Gilead ne Manase wɔ me, na Efraim yɛ me dade kyɛw, ɛnna Yuda yɛ m’ahenni akyeampoma. 8 Moab bɛyɛ me guaresɛn na matow me mpaboa agu Edom so de akyerɛ sɛ ɛyɛ me de. Filistifo no susuwii sɛ wɔbɛteɛm sɛ wɔadi me so nkonim anaa?”
9 O Onyankopɔn, hena na ɔde me bɛkɔ kurow a wɔabɔ ho ban no mu? Hena na ɔde me bɛkɔ Edom? 10 Nokware sɛ woapo yɛn? Ɛnyɛ yɛn asraafo na wode wɔn betu sa? 11 Boa yɛn tia atamfo no. Ɔdasani mmoa nka hwee.
12 Sɛ Onyankopɔn wɔ yɛn afa yi, yebedi nkonim. Obedi yɛn atamfo so.


text:
Collaborate with us to invoke and fully manifest Srila Prabhupada's Vani-presence.
AK/Prabhupada 0101 - Our Healthy Life is to Enjoy Eternal Life
Press Conference -- April 18, 1974, Hyderabad
Ɔhɔho (1): Den ne Kṛṣṇa som yi botae titiriw?
Prabhupāda: Yiw, botae titiriw no ne sɛ... Daabi, menka no dɛn? Botae titiriw no ne sɛ sunsum wɔ hɔ na honam nso wɔ hɔ. Sɛnea yɛwɔ asase no saa ara na ɔsoro nso wɔ hɔ Paras tasmāt tu bhāvaḥ anyaḥ avyaktaḥ avyaktāt sanātanaḥ (BG 8.20). Ɔsoro wɔ hɔ afebɔɔ. Na honam wiase de ebetwam Yɛyɛ sunsum. Yɛ te hɔ afebɔɔ enti yɛn botae ne sɛ yɛbɛkɔ ɔsoro ahnenman mu ɛnnyɛ sɛ yɛbɛtenɛ wiase yi mu na y'asesa honam dua fi bɔne kɔ ɔsɛe mu anaa fi ɔsɛe mu kɔ papa mu Eyi nnyɛ yɛn botae. Eyi yɛ yare Abrabɔ pa ne sɛ w'ani begye afebɔɔ Yad gatvā na nivartante tad dhāma paramaṁ mama (BG 15.6). Hwɛ, ɛsɛ yɛn sɛ yɛde honam dua yi betu mpɔn sunsum mu ɛnnyɛ sɛ yebenya honam dua a bere bi ba a yɛbɛ sesa
Ɔhɔho (2): Saa mpuntu yi yebetumi anya no abrabzɔ biako yi mu anaa?
Prabhupāda: Yiw, abrabɔ biako mu, sɛ wopɛ no saa a Kṛṣṇa se
- sarva-dharmān parityajya
- mām ekaṁ śaraṇaṁ vraja
- ahaṁ tvāṁ sarva-pāpebhyo
- mokṣayiṣyāmi mā śucaḥ
- (BG 18.66)
Yɛn bɔne nti na yɛsesa honam dua yi. Na, yɛbrɛ yɛn ho ase som Kṛṣṇa a, ntɛm pa ara wotu mpɔn wɔ sunsum mu
- māṁ ca yo 'vyabhicāreṇa
- bhakti-yogena sevate
- sa guṇān samatītyaitān
- brahma-bhūyāya kalpate
- (BG 14.26)
Bere a wode wo bra bɛto hɔ ama Kṛṣṇa no , saa bere no ara wo bɔ tra honam tebea Brahma-bhūyāya kalpate. Yo tena sunsum tebea mu. Na, wo wu wɔ sunsum tebea mu a, wo bɛ kɔ ɔsoro


text:
Ɔsom pa
1Otumfoɔ Awurade Nyankopɔn kasa; ɔkasa kyerɛ asase nyinaa fi apuei kosi atɔe.
2 Onyankopɔn hyerɛn fi Sion, kurow a ne fɛ so nni. 3 Yɛn Nyankopɔn reba nanso ɔremma komm; ogya frama di n’anim. Ahum dennen atwa ne ho ahyia. 4 Ɔfrɛ soro ne asase adansefo sɛ wɔmmɛhwɛ sɛ ɔrebu ne nkurɔfo atɛn. 5 Ɔka se, “Boaboa me gyidifo ano brɛ me; wɔn a wɔnam afɔrebɔ so ne me yɛɛ apam no.” 6 Ɔsoro pae mu ka se, Onyankopɔn yɛ ɔtreneeni, na ɔno ankasa yɛ ɔtemmufo.
7 Muntie, me nkurɔfo; mɛkasa. Medi adanse atia wo, Israel. Mene Onyankopɔn, mo Nyankopɔn no. 8 Ɛnyɛ mo afɔrebɔ no anaa ɔhyew afɔre a mobɔ ma me daa no nti na mereka mo anim. 9 Merenhwehwɛ anantwinini mfi mo mfuw mu. Saa ara na merenhwehwɛ mmirekyi mfi mo nguankuw mu. 10 Kwae mu mmoa nyinaa yɛ me de. Anantwi a wɔwɔ mmepɔw mpempem so nso saa ara. 11 Wuram nnomaa nyinaa ne nneɛma a nkwa wɔ mu a wɔwɔ mfum nso yɛ me de. 12 “Sɛ ɔkɔm dee me a, anka merenka nkyerɛ mo; efisɛ, wiase ne nea ɛwɔ mu nyinaa yɛ me de. 13 Mewe anantwinini, nom mmirekyi mogya anaa? 14 Momma aseda a moda Onyankopɔn no nyɛ afɔre a mobɔ ma no, na momfa biribiara a mohyɛ Otumfoɔ no ho bɔ no mma no. 15 Amane mu, momfrɛ me na megye mo na mobɛkamfo me.”
16 Nanso Onyankopɔn bisa nnebɔneyɛfo no se, “Adɛn nti na moka me mmara? Adɛn nti na moka m’apam ho asɛm? 17 Mompɛ sɛ mɛteɛteɛ mo so. Mopoo me mmara. 18 Owifo biara a mubehu no no, mofa no yɔnko na mo ne awaresɛefo bɔ. 19 Daa musiesie mo ho sɛ mobɛka bɔne; monkyɛ atorotwa ho. 20 Moasiesie mo ho sɛ moka asɛm to mo nuanom so na mopɛ mfomso tia wɔn. 21 Moayɛ eyinom nyinaa; nanso manka hwee, enti mususuw sɛ mete sɛ mo. Nanso afei meka mo anim ma asɛm no mu da hɔ ma mo. 22 Mo a moantie me, muntie asɛm yi, anyɛ saa a, mɛsɛe mo na obi nni hɔ a obegye mo nkwa.
23 “Aseda a mobɛda no yɛ afɔre a ɛhyɛ me anuonyam na akyinnye biara nni ho sɛ megye wɔn a wotie me no nkwa.”


text:
Dwuma a Paulo di maa Amanamanmufo
1Eyi nti, me Paulo a mo Amanamanmufo nti, meyɛ Kristo Yesu deduani no, bɔ mpae srɛ Onyankopɔn. 2 Akyinnye biara nni ho sɛ moate sɛ mo yiyeyɛ nti na Onyankopɔn nam n’adom so de saa adwuma yi ama me sɛ menyɛ no. 3 Onyankopɔn daa n’ahintasɛm no adi kyerɛɛ me. Makyerɛw asɛm tiaa bi afa eyi ho, 4 na sɛ mokenkan nea makyerɛw no a, mobɛte me Kristo ahintasɛm no ase. 5 Mmere bi a atwam no, na wɔnka saa ahintasɛm yi nkyerɛ nnipa nanso afei Onyankopɔn nam Honhom no so ada ahintasɛm no adi akyerɛ n’asomafo ne n’adiyifo kronkron no.
6 Saa ahintasɛm yi kyerɛ sɛ Amanamanmufo wɔ kyɛfa wɔ adedi koro no mu te sɛ Yudafo a wɔyɛ nipadua koro de no na wɔnam Asɛmpa no so ahyɛ wɔn bɔ koro no ara bi wɔ Kristo Yesu mu. 7 Onyankopɔn nam n’adom akyɛde bi so yɛɛ me Asɛm no ho somfo a efi ne tumi mu.
8 Ɛwom sɛ me ne aketewa pa ara wɔ nkumaa no mu nanso Onyankopɔn yɛɛ me adom sɛ menkɔka Asɛmpa a ɛfa Kristo ahonya a enni awiei no ho nkyerɛ Amanamanmufo 9 na yɛmma nnipa nyinaa nhu ɔkwan a wɔbɛfa so de Onyankopɔn ahintasɛm no adi dwuma. Onyankopɔn a ɔyɛ ɔbɔadeɛ no koraa ahintasɛm no so mfe bebree 10 sɛnea ɛbɛyɛ a ɛnnɛ yi wɔnam asafo, abɔfo, ɔsoro atumfo so behu Onyankopɔn nimdeɛ no nyinaa. 11 Onyankopɔn nam yɛn Awurade Kristo Yesu so fi ne botae a enni awiei no mu na edii dwuma no wiei.
12 Yɛne no ka bom a, yɛnam gyidi a yɛwɔ wɔ Onyankopɔn mu no so betumi asi yɛn bo akɔ anim.
13 Mesrɛ mo, mommma mo bo nntu, efisɛ, merehu amane ma mo. Mo na mubenya ho mfaso. 14 Eyi nti, mibu nkotowde wɔ Agya no 15 a ɔsoro ne fam abusua biara nya ne din fi no no anim. 16 Mibisa sɛ omfi n’anuonyam dodow no mu mfa ne Honhom no so nhyɛ mo mu den, 17 sɛnea ɛbɛyɛ a Kristo nam gyidi so bɛtena mo koma mu. Mebɔ mpae sɛ mobɛto ɔdɔ fapem 18 sɛnea ɛbɛyɛ a mo ne Onyankopɔn nkurɔfo nyinaa benya tumi ate Kristo dɔ a ɛkorɔn no ase 19 na moahu Kristo dɔ a ɛtra adwene no, na moayɛ ma wɔ Onyankopɔn mu.
20 Na nea otumi yɛ ma ɛtra ade nyinaa ma ɛboro so kyɛn nea yɛsrɛ anaasɛ yesusuw sɛnea tumi a ɛyɛ yɛn mu adwuma no te no, 21 ɔno na Kristo Yesu mu, anuonyam nka no asafo no mu mfa nkɔ beresanten a ɛbɛba awo ntoatoaso nyinaa mu. Amen.


text:
Paulo ne atoro asomafo
1Mewɔ anidaso sɛ, sɛ meyɛ nkwaseade koraa a, mubegye me. Mepa mo kyɛw, monyɛ saa. 2 Metwe mo ho ninkunu sɛnea Onyankopɔn twe mo ho ninkunu no. Mote sɛ ɔbaabun a, mahyɛ ɔbarima baako pɛ bi a, ɔno ne Kristo no bɔ sɛ mede mo bɛma no aware. 3 Misuro sɛ wɔbɛsɛe mo adwene na mo a mode mo ho nyinaa ama Kristo no, mubegyae sɛnea Ɔwɔ no nam anifere so daadaa Hawa no. 4 Mode anigye gye obiara a ɔba mo nkyɛn bɛka Yesu foforo a ɔnyɛ nea yɛka ne ho asɛm kyerɛ mo no di; mugye honhom no ne asɛmpa a nsonoe da ɛno ne Honhom ne Asɛmpa a yɛka kyerɛ mo no ntam no di.
5 Minnye nni sɛ mofa me sɛ meyɛ “Asomafo” no mu abomfiaa. 6 Ebia m’ano ntew de, nanso m’adwene mu abue. Ɔkwan biara so, yɛama mo ate saa asɛm yi ase.
7 Mebɛkaa Onyankopɔn Asɛmpa no kyerɛɛ mo no, mannye mo hwee. Mebrɛɛ me ho ase sɛnea ɛbɛma mo akorɔn. Bɔne a meyɛe ne sɛ meyɛɛ saa? 8 Bere a na mereyɛ mo mu adwuma no, asafo afoforo bi na na wotua me ka. Na miwia wɔn de boa mo. 9 Bere a na mewɔ mo nkyɛn no, sɛ sika ho hia me a, na menhaw mo. Na anuanom a wɔte Makedonia no de biribiara a ɛho hia me brɛ me. Sɛnea na ɛte mmere a atwam no, saa ara nso na daakye bɛyɛ. Merenyɛ adesoa mma mo da. 10 Kristo nokwaredi a ahyɛ me ma nti, mehyɛ mo bɔ sɛ obiara rentumi nka m’ahohoahoa yi nhyɛ wɔ Helaman mu da. 11 Adɛn nti na meka saa? Efisɛ, mennɔ mo anaa? Onyankopɔn nim sɛ medɔ mo. 12 Mɛkɔ so madi dwuma a meredi no mprempren yi sɛnea ɛbɛyɛ a saa “asomafo” no rennya kwan nhoahoa wɔn ho sɛ dwuma a wodi no te sɛ yɛn dwuma a yedi no pɛ.
13 Saa nnipa no nyɛ nokware asomafo. Wɔyɛ atoro asomafo a wɔnam twa atoro wɔ wɔn adwuma ho ma nnipa hu wɔn sɛ wɔyɛ Kristo asomafo. 14 Ɛnyɛ me nwonwa, efisɛ, ɔbonsam koraa tumi sesa ne ho ma ɔdan yɛ sɛ hann. 15 Enti ɛnyɛ nwonwa sɛ n’asomfo tumi sesa wɔn ho de daadaa nnipa sɛ wɔyɛ papa. Awiei no, wobenya wɔn nneyɛe so akatua pɛpɛɛpɛ.
Paulo hoahoa ne ho
16 Miti mu ka bio se: ɛnsɛ sɛ obiara susuw sɛ meyɛ ɔkwasea. Sɛ mususuw saa a, ɛnne munnye me sɛnea mubegye ɔkwasea na menam so matumi mahoahoa me ho. 17 Asɛm a mereka yi nyɛ nea Awurade pɛ sɛ meka. Meka ahohoahoa ho asɛm a, na mekasa sɛ ɔkwasea. 18 Nanso esiane sɛ nnipa bebree hoahoa wɔn ho nipasu mu nti, me nso mɛyɛ saa. 19 Mo ankasa mo ani atew nti mode anigye gye nkwaseafo. 20 Mugye obi a ɔhyɛ mo so anaa nea onya mo ho biribi anaa nea osum mo firi anaa nea ommu mo anaa nea ɔbɔ mo ani so. 21 Mefɛre sɛ megye eyi ato mu, nanso yɛn ahoɔmmerɛw na ɛma yɛyɛɛ saa. Sɛ obi tumi de biribi hoahoa ne ho a, ɛnne na mekasa sɛ ɔkwasea; me nso metumi ahoahoa me ho wɔ dekode no ho bi.
22 Wɔyɛ Hebrifo anaa? Me nso meyɛ bi. Wɔyɛ Israelfo anaa? Me nso meyɛ bi. Wɔyɛ Abraham asefo anaa? Me nso meyɛ bi.
23 Wɔyɛ Kristo asomfo anaa? Mekasa sɛ ɔbɔdamfo. Nanso meyɛ ɔsomfo pa sen wɔn. Mayɛ adwuma a ɛyɛ den sen wɔn; mada afiase mpɛn pii; wɔabɔ me mmaa bebree na metaa mebɛn owu nso. 24 Yudafo bɔɔ me mmaa aduasa akron ahorow anum. 25 Romafo bɔɔ me mmaa mpɛn abiɛsa na wosiw me abo pɛnkoro. Metenaa ahyɛn mu ma ɛbɔe mpɛn abiɛsa. Midii nsu ase nnɔnhwerew aduonu anan pɛn. 26 M’akwantu ahorow mu, mihyiaa nsuyiri ne akwanmukafo. Mihuu amane wɔ Yudafo ne Amanamanmufo nsam. Mihuu nkurow so amane. Mihuu wuram amane. Mihuu ɛpo so amane ne nnamfo a wɔnka nokware nsam amane. 27 Mayɛ adwuma a ɛyɛ den na ɔbrɛ wɔ mu. Mpɛn pii menna. Ɔkɔm ne sukɔm dee me. Mpɛn pii minnya aduan a ɛbɛso me nni. Minnya baabi nna anaa atade nhyɛ. 28 Bere biara na mema asafo ahorow no ho nsɛm yɛ me asɛnhia. 29 Sɛ obi yɛ mmerɛw a ɛma me nso meyɛ mmerɛw. Sɛ obi ka ɔfoforo kɔ bɔne mu a, ɛma me werɛ how.
30 Sɛ mehoahoa me ho a, na ɛsɛ sɛ mehoahoa me ho wɔ nneɛma a ɛkyerɛ me mmerɛwyɛ no mu. 31 Awurade Yesu no, Onyankopɔn ne Agya no a ɛsɛ sɛ yɛkamfo no no nim sɛ merentwa nkontompo. 32 Bere a mewɔ Damasko no, Amrado a na ɔhyɛ ɔhene Areta ase no maa awɛmfo wɛn kurow no pon pɛe sɛ wɔkyere me. 33 Nanso wɔde me sii kɛntɛn mu twetwee me faa ɔfasu bi a apae tokuru mu de me sii fam ma miguan fii ne nsam.


text:
Asetena a ɛsɔ Onyankopɔn ani
1Anuanom, asɛm a etwa to ne sɛ, musuaa ɔkwan pa a ɛsɛ sɛ mofa so tena ase a ɛbɛsɔ Onyankopɔn ani. Na saa pɛpɛɛpɛ na morebɔ mo bra. Enti yɛde yɛn Awurade Yesu din srɛ, hyɛ mo sɛ, monyɛ mma ɛmmoro nea moreyɛ mprempren no mu. 2 Munim nkyerɛkyerɛ a ɛnam Awurade Yesu tumi nti, yetumi kyerɛkyerɛɛ mo. 3 Eyi yɛ Onyankopɔn pɛ a ɔwɔ ma mo. Ɔpɛ sɛ moyɛ kronkron na motwe mo ho fi aguamammɔ ho. 4 Ɛsɛ sɛ musua sɛnea mohyɛ mo ho so na obiara atumi ne ne yere atena kronnyɛ ne anuonyam so. 5 Monntena ase akɔnnɔ anibere so te sɛ wɔn a wonnim Onyankopɔn.
6 Onyankopɔn akyide no bi nso ne sɛ, ɛnsɛ sɛ mo mu biara sisi ne yɔnko gye ne yere, efisɛ, sɛ obi yɛ saa a, Onyankopɔn bɛtwe n’aso denneenen sɛnea yɛadi kan abɔ mo kɔkɔ no. 7 Onyankopɔn amfrɛ yɛn sɛ yɛmmɛbɔ aguaman na mmom ɔfrɛɛ yɛn sɛ yɛntena ase ahotew mu. 8 Ɛno nti, obiara a ɔbɛpo nkyerɛkyerɛ no ntia onipa na mmom, otia Onyankopɔn a ɔma mo Honhom Kronkron no.
9 Ɛho nhia sɛ mɛkyerɛw mo afa ɔdɔ a ɛsɛ sɛ modɔ mo nuanom asuafo no ho. Onyankopɔn akyerɛ mo ankasa ɔkwan a ɛsɛ sɛ mofa so dodɔ mo ho mo ho. 10 Na moada saa ɔdɔ no adi pɛpɛɛpɛ akyerɛ anuanom a wɔwɔ Makedonia no nyinaa. Nanso anuanom, yɛsrɛ mo sɛ monkɔ so nnodɔ mo ho mo ho mma ɛmmoro saa. 11 Momma ɛnyɛ mo botae sɛ mobɛtena ase dinn na moahwɛ so adi mo dwuma de abɔ mo ho akɔhoma sɛnea yɛaka akyerɛ mo dedaw no. 12 Sɛ moyɛ saa a, ɛbɛma wɔn a wɔnyɛ asuafo no afɛre mo na moremmisa nea ehia mo nso mfi obiara nkyɛn.
Awurade ba no
13 Anuanom, yɛpɛ sɛ yɛka nokware a ɛfa wɔn a wɔawuwu no ho kyerɛ mo sɛnea ɛbɛyɛ a morenni ho awerɛhow te sɛ wɔn a wonni anidaso no. 14 Yegye di sɛ Yesu wui, na ɔsɔree bio enti yɛwɔ gyidi sɛ wɔn a wogyee Yesu dii na wowuwui no, Onyankopɔn de saa nnipa no bɛka Yesu ho.
15 Awurade nkyerɛkyerɛ a yɛreka akyerɛ mo no ne sɛ, ɛda a Awurade bɛba no, yɛn a yɛte ase yi renni awufo no anim kan. 16 Awurade no ankasa de nteɛm a ɔbɔfo panyin no nso nne a Onyankopɔn torobɛnto nne ka ho fi soro bɛba fam. Wɔn a wɔawuwu wɔ Kristo mu no bɛsɔre kan, 17 na wɔaboaboa yɛn a yɛte ase bere no ne wɔn a wɔasɔre no ano wɔ omununkum mu ahyia Awurade wɔ wim. Na saa na yɛne Awurade bɛtena daa. 18 Enti, momfa saa asɛm yi nkyekye obiara werɛ.


text:
Papayɛ ho kɔkɔbɔ
1“Monhwɛ yiye na moanyɛ papa ankyerɛ nnipa amfa ampɛ anuonyam. Sɛ moyɛ saa a, morenya mfaso biara mfi mo Agya a ɔwɔ soro no nkyɛn. 2 Sɛ woyɛ papa a, mmɔ no dawuru sɛnea wɔn a wɔyɛ huuhuu yɛ wɔ asɔredan mu ne mmɔnten so no. Merema mo ate ase sɛ, saa nnipa no anya wɔn akatua dedaw. 3 Sɛ woyɛ papa a, mma obiara nnhu. Mpo sɛ wode wo nsa nifa yɛ papa a, mma wo nsa benkum nnhu, 4 na w’agya a onim kokoam nsɛm nyinaa no betua wo ka.
Mpaebɔ ho kɔkɔbɔ
5 “Ɛfa mpaebɔ ho nso, sɛ morebɔ mpae a, mommmɔ mpae sɛnea wɔn a wɔyɛ huuhuu gyina asɔredan mu ne mmɔnten so bɔ mpae de pɛ nnipa anim anuonyam no. Merema mo ate ase sɛ, saa nnipa no anya wɔn akatua dedaw. 6 Sɛ wopɛ sɛ wobɔ mpae a, kowura wo dan mu, na to wo pon mu, na bɔ w’agya a ɔwɔ kokoam no mpae, na w’agya a onim kokoam nsɛm no, betua wo ka.
7 “Sɛ mobɔ mpae a, monnkasakasa bebree, ntitititi nsɛm mu, nnsusuw sɛ, sɛ moyɛ saa a na Onyankopɔn betie mo. 8 Mo agya Nyankopɔn nim nea ehia mo nyinaa ansa na mubisa no.
9 “Enti saa ɔkwan yi so na momfa mmɔ mpae: ‘Yɛn Agya a wowɔ soro, wo din ho ntew. 10 W’ahenni mmra. Nea wopɛ nyɛ asase so, sɛnea ɛyɛ ɔsoro. 11 Ma yɛn, yɛn daa aduan nnɛ, 12 na fa yɛn aka firi yɛn, sɛnea yɛde firi wɔn a wɔde yɛn aka. 13 Mfa yɛn nkɔ sɔhwɛ mu. Na yi yɛn fi ɔbɔnefo no nsam. Amen.” 14 Sɛ mode wɔn a wɔfom mo mfomso firi wɔn a, mo nso mo soro agya de mo mfomso befiri mo. 15 Nanso, sɛ moamfa wɔn a wɔfom mo mfomso amfiri wɔn a, mo soro agya no nso remfa mo mfomso mfiri mo.
Mmuadadi ho kɔkɔbɔ
16 “Sɛ mudi mmuada a, monnyɛ mo anim mmɔbɔmmɔbɔ, sɛnea nyaatwomfo di mmuada a wɔyɛ de pɛ nnipa anim anuonyam no. Merema mo ate ase sɛ, saa nnipa no anya wɔn akatua dedaw. 17 Sɛ wudi mmuada a, srɛn wo ti, na hohoro w’anim, na ma w’anim nyɛ frɔmm, 18 na mma nnipa nnhu sɛ woredi mmuada, gye w’agya a ohu nea wɔyɛ wɔ kokoam nyinaa no; na w’agya a ohu nea wɔyɛ wɔ kokoam nyinaa no betua wo ka.
19 “Monnhyehyɛ mo agyapade wɔ asase yi so nea ntɛferɛw betumi awe, na ebetumi agye nkanare asɛe, na akorɔmfo betumi awia. 20 Mmom, monhyehyɛ mo agyapade wɔ soro, nea ntɛferɛw ntumi nwe, na entumi nnye nkanare nsɛe, na akorɔmfo ntumi nwia. 21 Na nea w’ademude wɔ no, ɛhɔ na wo koma nso wɔ.
22 “Aniwa yɛ onipa kanea. Ɛno nti sɛ w’aniwa ye a, na wo nipadua nyinaa yɛ hann. 23 Nanso, sɛ w’aniwa nye a, ɛma wo nipadua no nyinaa dan sum tumm. Enti sɛ hann a ɛwɔ wo mu no yɛ sum de a, na wo nipadua no yɛ sum kabii.
24 “Obiara ntumi nsom awuranom baanu; sɛ ɔyɛ saa a, ɔbɛtan ɔbaako na wadɔ ɔbaako; anaasɛ ɔde ne ho bɛfam ɔbaako na wabu ɔbaako animtia. Morentumi nsom Onyankopɔn ne ahode.
25 “Eyi nti na mitu mo fo sɛ, munnnwinnwen nea mubedi, anaa nea mobɛnom, anaa nea mubefura ho. Mowɔ ɔkra ne nipadua a ɛsom bo sen nea mubedi, nea mobɛnom, ne nea mubefura. 26 Monhwɛ wim nnomaa, wonnua aba, ɛnna wontwa aba mmoaboa ano mfa nsie, nanso mo agya a ɔwɔ soro no ma wɔn aduan di. Monsom bo nsen wɔn anaa? 27 Mo mu hena na adwene a odwen no betumi ato ne nkwanna so simma baako?
28 “Adɛn nti na mudwinnwen ntama ho? Monhwɛ afifide bi sɛ wuram nhwiren. Wonnwen ntama ho. 29 Nanso, ɔhene Salomo ahonya ne n’anuonyam nyinaa akyi no, na n’ahoɔfɛ nnu wuram nhwiren yi. 30 Na sɛ Onyankopɔn tumi fura afifide a ɛwɔ hɔ nnɛ na ɔkyena enni hɔ ntama a, mo a mo gyidi sua, ɛbɛyɛ dɛn na ɔrentumi mma mo nea ehia mo?
31 “Enti ɛnsɛ sɛ mudwinnwen aduan ne ntama ho, sɛ wɔn a wɔn gyidi sua. Wɔn a wɔn gyidi sua no na bere biara wodwen saa nneɛma no ho. 32 Na mo de, mo agya a ɔwɔ soro no nim sɛ eyinom nyinaa ho hia mo. 33 Enti monhwehwɛ Onyankopɔn ahenni ne ne trenee kan, na ɔde nea ehia mo nyinaa bɛka mo ho.
34 “Enti munnnwinnwen ɔkyena ho. Onyankopɔn no ara de nea ehia mo bɛma mo. Ɛda biara ne mu nsɛm.


text:
Yohane Adiyisɛm 18 Nkwa Asem (NA-TWI)
Babilon asehwe
18 Eyi akyi, mihuu ɔbɔfo foforo sɛ ofi soro reba fam. Na ɔwɔ tumi kɛse na n’anuonyam hyerɛn asase so nyinaa.
2 Ɔteɛɛm denneenen se, “Wahwe ase! Babilon kɛse ahwe ase! Ahohommɔne ne honhom a wɔn ho ntew rehunahuna no. Nnomaa fi a wɔmpɛ wɔn asɛm nyinaa te ne mu. 3 Ɔde ne nsa a ɛyɛ n’aguamammɔ nsa a ano yɛ den no maa nnipa nyinaa nomee. Asase so ahene ne no bɔɔ aguaman, na asase so adwumayɛfo nam n’ahonya so nyaa wɔn ho.”
4 Afei metee nne foforo bi a efi soro ka se, “Mumfi, me nkurɔfo! Mumfi ne mu mfi! Mommfa mo ho mmfra ne bɔne a ɔyɛ no mu; mo ne no nnkyɛ n’asotwe! 5 Efisɛ, wɔahyehyɛ ne bɔne sɛ soro tenten, na Onyankopɔn kae n’akwammɔne no. 6 Sɛnea ɔyɛɛ mo no, monyɛ no saa pɛpɛɛpɛ; nea ɔyɛɛ mo biara no,muntua no so ka mprenu. Nsa a ɔde maa mo no, monhyɛ no bi a ano yɛ den mmɔho abien. 7 Momma onhu amane na ne werɛ nhow sɛ anuonyam ne n’ahonya a ɔpɛ maa ne ho no. Efisɛ, daa ɔka se, ‘Mete ha sɛ ɔhemmea. Menyɛ okunafo, me werɛ renhow da!’ 8 Esiane eyi nti, n’amanehunu bɛba ne so da bi, ɔyare, awerɛhow ne ɔkɔm. Na wɔde ogya ahyew no; efisɛ, Awurade Nyankopɔn a obu no atɛn no so.”
9 Sɛ asase so ahene a wɔne no bɔɔ aguaman, dii dɛ no, hu ɔhyew a wɔrehyew no no wusiw a, wobesu, atwa agyaadwo. 10 N’amanehunu no hu a ɛyɛ nti, wobegyina akyiri asu se, “Due! Due, O kurow kɛse, O Babilon, kurow a ɛwɔ tumi. Efisɛ, dɔnhwerew baako pɛ mu, w’atemmu aba.”
11 Adwumayɛfo a wɔwɔ asase so nso su no efisɛ, obiara ntɔ wɔn nneɛma bio. 12 Obiara ntɔ sikakɔkɔɔ ne dwetɛ, ne aboɔden abo ne nhene pa, ne nwera pa ne ntama afasebiri ne sirikyi ne tam kɔkɔɔ, ne nnua a ɛyɛ huam nyinaa ne asommɛn adwini nyinaa, ne adwinne a wɔde nnua a ɛwɔ din ayɛ, ne ayowa ne dade ne abohemmaa, 13 ne pɛprɛ ne mmurongo, ne nnuhuam ne kurobow, ne huamfufu ne nsa ne ngo, ne asikiresiam muhumuhu ne awi, ne nyɛmmoa ne nguan ne apɔnkɔ ne nteaseɛnam ne nnipadua ne nnipa akra bio.
14 Adwumayɛfo no ka kyerɛɛ no se, “Nneɛma pa a wopere hwehwɛe no nyinaa ayera; na w’ahonya ne w’anuonyam no kɔ; na wo nsa renka bio.”
15 Adwumayɛfo a wonyaa wɔn ho wɔ kurow no mu no begyina akyirikyiri efisɛ, wosuro amanehunu a ɔrehu no. Wobesu na wɔatwa agyaadwo, 16 na wɔaka se, “Due! Due, O kurow kɛse a ofura nwera pa ne ntama afasebiri ne tam kɔkɔɔ na sika ne aboɔden abo ne nhene pa bobɔ mu. 17 Dɔnhwerew pɛ, na saa ahonya dodow yi asa.”
Nsum ahyɛnkafo, ne hyɛn no mu nnipa, ne hyɛn no mu adwumayɛfo, ne wɔn a wɔka ho a wonya wɔn anoduan fi hyɛn adwumayɛ mu no nyinaa gyinaa akyirikyiri 18 sui wɔ bere a wohuu ogya a ɛrehyew no no wusiw no. “Kurow biara a ne kɛse te saa mmae bio.” 19 Wɔtow mfutuma guu wɔn atifi na wosu twaa agyaadwo se, “Due! Due O kurow kɛse, wo a wɔn a wɔwɔ ahyɛn wɔ wo mu no nam n’ahonya so yɛɛ adefo. Na dɔnhwerew baako pɛ mu, wɔahwere biribiara!”
20 Ma w’ani nnye wɔ ne ho, O ɔsoro! Mogya adansefo ne asomafo ne adiyifo, mo ani nnye! Ɔkwan a ɔde mo faa so nti, Onyankopɔn abu no atɛn.
21 Afei ɔbɔfo hoɔdenfo bi faa ɔbo a ne kɛse bɛyɛ sɛ owiyammo tow kyenee po mu kae se, “Saa ahoɔden yi ara na wɔde bɛtow Babilon kɛse no akyene fam a wɔrenhu no bio. 22 Wɔrente sankubɔfo ne nwontofo, atɛntɛbɛnbɔfo ne torobɛntohyɛnfo nka bio wɔ mo mu. Wɔrenhu odwimfo biara wɔ mo mu bio. Na wɔrente owiyamfo biara nka wɔ mo mu bio. 23 Kanea hann renhyerɛn wɔ mo mu bio. Wɔrente ayeforokunu ne ayeforoyere nne wɔ mo mu bio. W’adwumayɛfo yɛ wiase mu nnipa titiriw. Na wɔde wo ntafowayi adaadaa aman nyinaa. 24 Wɔtwee Babilon aso efisɛ, ne mu na wohuu adiyifo ne mogya adansefo ne wɔn a wokum wɔn asase so nyinaa mogya.”


text:
Nnwom 108 Nkwa Asem (NA-TWI)
Mpae a wɔbɔ tia atamfo
108 Mewɔ gyidi, O Onyankopɔn! Mɛto dwom makamfo wo! Me kra, keka wo ho!
2 Me sanku ne me bɛnta, monkeka mo ho! Mɛma owia akeka ne ho. 3 O Awurade, mɛda wo ase aka aman ho! Meyi wo ayɛ aka nnipa ho. 4 Wo dɔ a wowɔ daa no adu ɔsoro atifi, na wo nokware kɔka wim. 5 Kyerɛ wo kɛseyɛ wɔ soro, O Onyankopɔn, ne w’anuonyam wɔ asase so nyinaa. 6 Fa wo tumi gye yɛn nkwa; bua me mpaebɔ sɛnea ɛbɛyɛ a wubegye nkurɔfo a wodɔ wɔn no.
7 Onyankopɔn aka wɔ ne kronkron mu kronkron hɔ se, “Ahurusi mu, mɛkyɛ Sekem mu na makyekyɛ Sukot Bon no mu ama me nkurɔfo. 8 Gilead yɛ me de; Manase nso saa ara; Efraim yɛ me dade kyɛw, ɛnna Yuda nso yɛ m’adehye akyeampoma. 9 Nanso mede Moab bɛyɛ me guasɛn na matow me mpaboa agu Edom so de akyerɛ sɛ ɔyɛ me de. Mɛteɛm ahurusi so magu Filistifo so.”
10 O Onyankopɔn, hena na ɔde me bɛkɔ kurow a wɔrewɛn no mu? Hena na ɔde me bɛkɔ Edom?
11 Nokware sɛ woapo yɛn anaa? Woremfa yɛn nsraadɔm ntu sa anaa? 12 Boa yɛn na yentumi nnyina yɛn atamfo anim; ɔdasani mmoa nni mu. 13 Sɛ Onyankopɔn wɔ yɛn afa yi, yebedi nkonim; obedi yɛn atamfo so.


text:
Paulo adwumayɛ wɔ Tesalonika
1Anuanom, mo ankasa munim sɛ nsra a yɛbɛsraa mo no anyɛ ɔkwa. 2 Munim ayaayaade a wɔyɛɛ yɛn ne ɔyaw a wɔyaw yɛn wɔ Filipi ansa na yɛreba mo nkyɛn wɔ Tesalonika. Ɛwom sɛ na nnipa bi tia yɛn de, nanso yɛn Nyankopɔn hyɛɛ yɛn den ma yɛkaa Asɛmpa a efi ne mu no. 3 Asɛmpa a yɛka kyerɛɛ mo no mfi adwemmɔne anaa nnaadaa mu na mmom, nea yɛkae no yɛ nokware turodoo.
4 Daa yɛka nokware sɛnea Onyankopɔn hwehwɛ yɛn sɛ yɛnka no, efisɛ, ɔpene so na ɔde Asɛmpa no nso ama yɛn sɛ yɛnka. Yɛmpɛ sɛ yɛsɔ nnipa ani na mmom Onyankopɔn a ɔsɔ yɛn adwene hwɛ no ani na yɛpɛ sɛ yɛsɔ. 5 Munim pefee sɛ yɛamma ha sɛ yɛrebɛka nnaadaasɛm akyeerɛ mo anaasɛ yɛrebɛka nsɛm sikanibere so. Onyankopɔn ne yɛn adanse. 6 Sɛ moyɛ Kristo asomafo no nti, anka yɛwɔ ho kwan sɛ yɛpɛ anuonyam fi mo nkyɛn nanso yemmisaa anuonyam mfii mo anaasɛ onipa foforo bi nkyɛn. 7 Na yɛwɔ mo nkyɛn no na yɛne mo te odwo so sɛnea ɔbeatan korɔkorɔ ne mma. 8 Esiane sɛ na yɛdɔ mo no nti, na ɛnyɛ Asɛmpa no nko ara na na mowɔ mu kyɛfa na mmom yɛn ankasa yɛn abrabɔ nso ka ho bi. Na yɛdɔ mo pa ara.
9 Anuanom, minim sɛ mokae adwuma a yɛyɛe ne brɛ a yɛbrɛe. Yɛyɛɛ adwuma awia ne anadwo sɛnea Onyankopɔn Asɛmpa no ka a yɛka kyerɛɛ mo no, yɛremfa ɔhaw bi mmɛto mo so.
10 Mo ne Onyankopɔn yɛ yɛn adansefo. Yɛn suban a yɛdaa no adi kyerɛɛ mo a mugyee Asɛmpa no dii no yɛ kronn a eye na mfomso biara nni ho. 11 Mo ara munim sɛ yɛne mo tenae sɛnea agya ne n’ankasa mma tena. 12 Yɛhyɛɛ mo nkuran; yɛkyekyee mo werɛ na yɛkɔɔ so tuu mo fo sɛ montena ase wɔ ɔkwan a ɛsɔ Onyankopɔn a ɔfrɛ mo wɔ n’ahenni ne n’anuonyam mu no so.
13 Daa yɛbɛda Onyankopɔn ase wɔ saa asɛm yi ho. Bere a yɛkaa Onyankopɔn asɛm kyerɛɛ mo no, mutiei, gye dii sɛ ɛnyɛ asɛm a efi onipa nkyɛn na mmom, ampa ara sɛ, efi Onyankopɔn nkyɛn. Mo a moagye adi no, Onyankopɔn yɛ adwuma wɔ mo mu.
14 Anuanom, nsɛm a ɛtotoo Onyankopɔn asafo a na ɛwowɔ Yudea ne nnipa a wɔwɔ hɔ a na wɔyɛ Kristo Yesu nkurɔfo no bi ara na ato mo yi. Ɔtaa a mo ara mo manfo taa mo no, saa ara na Yudafo no nso taa asafo no, 15 kum Awurade Yesu ne adiyifo no taa yɛn nso. Onyankopɔn ani nsɔ wɔn na nnipa bo fuw wɔn. 16 Wɔbɔ mmɔden sɛ wobesiw yɛn kwan sɛnea ɛbɛyɛ a yɛrentumi nkɔka asɛm a ɛbɛma Amanamanmufo no nkwagye nkyerɛ wɔn. Eyi ma daa wɔn bɔne kɔ so. Na Onyankopɔn abufuw wɔ wɔn so.
Paulo pɛ sɛ ɔkɔsra wɔn bio
17 Yɛn de, anuanom, tetew a yɛtetew mu kakraa a emfi yɛn no nanso ɛyɛ honam fam no, yɛn ani gyinaa mo na yɛbɔɔ ho mmɔden sɛ yebehu mo bio. 18 Yɛpɛe sɛ yɛbɛsan aba mo nkyɛn. Me Paulo de, na mepɛ sɛ meba hɔ boro pɛnkoro nanso ɔbonsam amma yɛn ho kwan. 19 Nanso ne nyinaa akyi no, mo nko ara ne yɛn anidaso ne yɛn ahosɛpɛw na sɛ yebetumi ahoahoa yɛn ho nkonimdi mu wɔ Awurade Yesu anim wɔ ne ba no mu a, egyina mo so. 20 Nokwarem, yɛn ahohoahoa ne yɛn ahosɛpɛw gyina mo so.


text:
Beryl
– Sɛ obi a woagyina honam, nkate ne honhom fam basabasayɛ ano wɔ Yehowa Adansefo mu no, Beryl de ne mmere kɛse no bisae Yehowa sɛ “Dɛn nti na eyi asi? Adɛn nti na womaa eyi sii? Onyaa nhyira sɛ otumi gyinae na ɛnnɛ ɔreka ne adanse sɛ ɛmfaho atirimɔden ne ahometew ne asetena mu osuahu a ɛyɛ yaw no ebetumi adan ayɛ adepa sɛ woma Yehowa kwan a. Kenkan Beryl osuahu no wɔ wɔn a woafi Yehowa Adansefo.
I was molested as a child in Jehovah’s Witnesses. Does Jehovah even care?
Learn more about Beryl’s Book He Showed Me Why
This post is also available in: Borɔfo Spanish Portuguese, Portugal Czech


text:
Awurade ayeyi dwom
1Kamfo Awurade! Mifi me koma nyinaa mu bɛda Awurade ase wɔ ne nkurɔfo a wɔabɔ gua no anim. 2 Nneɛma a Awurade yɛ no yɛ nwonwa! Wɔn a wɔn ani gye ho no pɛ sɛ wɔte ase. 3 Tumi ne anuonyam wɔ nea ɔyɛ biara mu na ne trenee wɔ hɔ daa.
4 Awurade remma yɛn werɛ mfi n’anwonwade. Ne yam ye na ohu mmɔbɔ. 5 Wɔn a wodi no ni no, ɔma wɔn aduan. Ne werɛ mfi n’apam. 6 Wakyerɛ ne tumi akyerɛ ne nkurɔfo sɛ ɔde ananafo asase ama wɔn. 7 Biribiara a ɔyɛ no, ɔyɛ no nokwarem. Ne mmara nni huammɔ. 8 Bere biara ɛwɔ hɔ. Wɔhyɛɛ no nokware ne trenee mu. 9 Ɔmaa ne nkurɔfo dee wɔn ho na ɔne wɔn yɛɛ apam a ɛwɔ hɔ daa. Ɔyɛ kronkron ne Otumfoɔ!
10 Worepɛ nyansa a, di Awurade ni. Obu wɔn a wodi ne mmara so nyinaa atɛntrenee. Ɔsɛ ayeyi daa.


text:
KRISTOFO ABRABƆ NE YƐN ASƐNKA—ADESUA NHOMA January 2016
Nsɛm a Yebetumi Aka
Nsɛm a yebetumi aka de Ɔwɛn-Aban ne Asɛmpa a Efi Onyankopɔn Hɔ! nhomawa no ama. Wubetumi ahwɛ nsɛm a yebetumi aka yi so de ayɛ w’ankasa wo de.
BIBLE MU AKORADE
Nokware Som Gye Adwumaden
Fa w’adwene bu sɛnea Ɔhene Hesekia yeree ne ho de nokware som sii hɔ bio no. Fa mfonini, map, ne nea ɛkeka ho wɔ 2 Beresosɛm 29-30 no yɛ nhwehwɛmu na ɛmmoa wo.
MA W’ANI NKU ASƐNKA HO
Sɛnea Yɛde Asɛmpa Nhomawa no Bɛyɛ Bible Adesua
Akwan anum a wubetumi afa so de Asɛmpa a Efi Onyankopɔn Hɔ! no ayɛ Bible adesua a wommrɛ koraa.
KRISTOFO ABRABƆ
Yɛanya Hokwan sɛ Yebesisi Ahenni Asa ne Nhyiam Asa na Yɛasiesie
Dɛn na yɛbɛyɛ de akyerɛ sɛ yɛn ani gye yɛn Ahenni Asa ne Nhyiam Asa ahorow no ho?
BIBLE MU AKORADE
Yehowa Ani Sɔ Nokware Ahonu
Ɔhene Manase nyaa nokware ahonu maa biribi pa bi fii mu bae. Fa bere a ɔyɛ ɔhene ansa na wɔrekyere no no toto bere a wɔkyeree no no, ne bere a wogyae no wɔ Babilon no ho. (2 Beresosɛm 33-
BIBLE MU AKORADE
Yehowa Di Ne Bɔhyɛ So
Nsɛm a esisii a wɔaka ho asɛm wɔ Esra 1-5. Yudafo no hyiaa ɔhaw bebree, nanso wofii Babilon, wɔde nokware som sii hɔ bio, na wɔsan sii asɔrefie no.
BIBLE MU AKORADE
Yehowa Pɛ Sɛ N’asomfo Yi Wɔn Yam Som No
Wɔn a Esra ne wɔn san kɔɔ Yerusalem no, na wohia gyidi a emu yɛ den, na na ɛsɛ sɛ wɔyɛ nsi wɔ nokware som ho, na wonya akokoduru. Hwɛ mfonini no na hu ɔkwan a wotwae.
KRISTOFO ABRABƆ
Nea Ɛbɛma Yɛatu Mpɔn Wɔ Asɛnka Mu—Yɛ Sankɔhwɛ Ho Nhyehyɛe
Akwan abiɛsa a wubetumi afa so ayɛ sankɔhwɛ a etu mpɔn.


text:
MMOA A WƆDE MA ABUSUA NO | MMOFRA NTETEE
Ɔbabun a Wo Ne No Bedi Nkitaho
ASƐNNENNEN
Bere a wo ba yɛ abofra no, na ɔka biribiara kyerɛ wo. Bere a wanyin abɛyɛ ɔbabun no, ɔnka hwee nkyerɛ wo bio. Bere biara a wopɛ sɛ wo ne no bɔ nkɔmmɔ no, ɔmpɛ sɛ ɔkasa anaasɛ nkɔmmɔbɔ no dan akasakasa wɔ fie hɔ.
Wubetumi asua sɛnea wo ne wo ba a ɔyɛ ɔbabun bɛbɔ nkɔmmɔ. Nanso, nea edi kan no, ɛsɛ sɛ wususuw nneɛma abien a ebetumi ama asɛnnennen yi asɔre no ho.
NEA ƐMA ƐBA SAA
Ɔhwehwɛ ahofadi. Sɛ wo ba a ɔyɛ ɔbabun benyin abɛyɛ ɔpanyin pa a, ɛsɛ sɛ osua sɛnea wodi asetena mu nsɛnnennen ho dwuma. Ɛwom, mmabun bi hwehwɛ ahofadi pii sen nea wohia; na awofo bi nso mfa ahofadi a ɛsɛ sɛ mmabun nya no mma wɔn. Ntawntawdi a ebefi mu aba no betumi ayɛ ɔhaw kɛse ama awofo ne mmabun nyinaa. Brad * a wadi mfe 16 nwiinwii sɛ: “M’awofo pɛ sɛ wɔkyerɛ me biribiara a ɛsɛ sɛ meyɛ wɔ m’asetena mu. Sɛ midi mfe 18 na wɔamma me ahofadi a mihia a, metu afi fie!”
Sɛnea wotumi susuw nneɛma ho. Mmofra nkumaa taa gye asɛm a obiara ka di, sɛ́ ɛyɛ nokware anaasɛ ɛnyɛ nokware. Nanso mmabun pii tumi hu sɛ ɛnyɛ asɛm biara na ɛyɛ nokware. Ɛho hia sɛ ɔbabun susuw nneɛma ho wɔ saa kwan yi so na aboa no ma wanya atɛmpa. Susuw nhwɛso yi ho: Abofra wɔ adwene bi sɛ ɛsɛ sɛ wɔne obiara di no pɛpɛɛpɛ: ‘Sɛ me maame rekyɛ paanoo mu ama yɛn a, mehwɛ kwan sɛ ɔbɛkyɛ mu abien pɛpɛɛpɛ. Ɔde fã ma me a na ɔde fã nso ama me nua.’ Ɛba saa a, ɔfa no te sɛ nea wobu akontaa ara pɛ. Nanso, mmabun de wonhu no sɛ ɛyɛ mmerɛw saa. Nokwarem no, sɛ wɔkyɛ biribi pɛpɛɛpɛ ma nnipa bi a, ɛno nkyerɛ sɛ wɔne wɔn nyinaa adi no pɛpɛɛpɛ wɔ biribiara mu. Sɛ wo ba a ɔyɛ ɔbabun tumi susuw nneɛma ho a, ɛboa no ma ɔte nsɛm a asete yɛ den saa no ase. Ɔhaw bɛn na efi mu ba? Ɛno mma ɔne wo nyɛ adwene wɔ nsɛm ho.
NEA WUBETUMI AYƐ
Bere biara a ɛbɛyɛ yiye no, wo ne no mmɔ nkɔmmɔ. Fa hokwan biara a wubenya no yɛ saa. Sɛ nhwɛso no, awofo binom ahu sɛ mmerantewa ne mmabaa taa pɛ sɛ wɔne wɔn awofo bɔ nkɔmmɔ bere a wɔreyɛ fie nnwuma, anaa wɔte kar mu ne bere a wɔne wɔn awofo nam kwan so sen sɛ wɔne wɔn bɛhyɛ da atena ase abɔ nkɔmmɔ.—Bible mu nnyinasosɛm: Deuteronomium 6:6, 7.
Ma ɛnyɛ tiawa. Ɛnsɛ sɛ motwe asɛm biara mu twann araa ma ɛde abufuw ba. Mmom sɛ wokyerɛ w’adwene wie a . . . na woatwa so. Akyiri yi, sɛ ɛka wo ba no nkutoo na otumi susuw asɛm a wokae no ho a, “ɔbɛte” wo nsɛm no mu fã kɛse no ara ase. Ma no kwan ma ɔnyɛ saa.—Bible mu nnyinasosɛm: Mmebusɛm 1:1-4.
Tie—na yɛ fakaa. Tie asɛm no yiye—ntwa n’ano—na ama woahu nea ɛhaw no no mu yiye. Sɛ worema no mmuae a, da ntease adi. Sɛ woyɛ katee a, ɛbɛma wo ba no ahwehwɛ akwan a ɔbɛfa so abu wo mmara so a worentumi ntwe n’aso. Nhoma bi bɔ kɔkɔ sɛ: “Eyi mma mmofra nni nokware. (Staying Connected to Your Teenager) Wɔka nea wɔn awofo pɛ sɛ wɔte kyerɛ wɔn, na afei wɔyɛ nea wɔn ankasa pɛ bere a awofo no nni hɔ.”—Bible mu nnyinasosɛm: Filipifo 4:5.
Mma wo bo mmfuw. Abofra bi a wɔfrɛ no Kari ka sɛ: “Sɛ me ne me maame adwene nhyia wɔ asɛm bi ho a, biribiara a mɛka no hyɛ no abufuw. Eyi ma nkɔmmɔ a yɛbɔ no dan akyinnyegye, na ɛma me koko tumi pae.” Sɛ anka wobɛyɛ ade atra so no, ka biribi a ɛkyerɛ sɛ wote sɛnea ɔte nka no ase. Nhwɛso bi ni, sɛ́ anka wobɛka sɛ, “Eyi nnyɛ asɛm a ɛsɛ sɛ wo ma no haw wo!” no, ka sɛ, “mitumi hu sɛ asɛm yi ahaw wo paa.”—Bible mu nnyinasosɛm: Mmebusɛm 10:19.
Ma no akwankyerɛ sɛnea wubetumi, nanso nhyɛ no sɛ ɔnyɛ nea woka. Sɛnea yɛteɛteɛ yɛn apɔwmu ma yɛn ho yɛ den no, saa ara na ɛsɛ sɛ wo ba tumi hu sɛnea obesusuw nsɛm ho. Enti sɛ ne ho kyere no a, nsi “gyinae” mma no. Ma ɔnkyerɛ akwan a ɔbɛfa so adi ho dwuma no bi bere a moresusuw asɛm no ho no. Afei, bere a waka nea obetumi ayɛ no bi awie no, wubetumi aka sɛ: “Nea woaka no yɛ akwan kakraa bi a wubetumi afa so adi ho dwuma. Fa da koro anaa nnanu bi kosusuw ho bio, na afei yɛahyia asan asusuw sɛnea wopɛ sɛ wudi ho dwuma ne nea enti a wopɛ sɛ wofa saa kwan no so no ho.”—Bible mu nnyinasosɛm: Hebrifo 5: 14.
^ nky. 7 Wɔasesa edin no bi.